open-index/open-wikipedia-markdown huggingface dataset:
ഐപോഡ് ടച്ച്

ആപ്പിൾ ഇൻകോർപ്പറേറ്റഡ്  നിർമ്മിക്കുന്ന ഒരു ഇലക്ട്രോണിക്‌ പോക്കറ്റ്‌ കമ്പ്യൂട്ടറാണ്‌ **ഐപോഡ്‌ ടച്ച്‌**. ഇത്‌ ഒരു ടച്ച്‌ സ്ക്രീൻ ഉപകരണമാണ്‌. ഇതിൽ പാട്ടു കേൾക്കാനും വീഡിയൊ കാണാനും ഗെയിം കളിക്കാനും ഫോട്ടോ എടുക്കാനും കഴിയും. ഇതിൽ സിം കാർഡ്‌ ഉപയോഗിക്കാനാവില്ല. ഇന്റർനെറ്റുമായി ബന്ധിപ്പിക്കാൻ വൈ-ഫൈ ആണുപയോഗിക്കുന്നത്‌. ഇത്‌ സ്മാർട്‌ ഫോണുകളുടെ ഗണത്തിൽ പെടുന്നില്ല. മെയ്‌ 2013 ലെ കണക്കു പ്രകാരം 10 കോടി ഐപോഡ്‌ ടച്ചുകൾ വിറ്റഴിഞ്ഞു. 2019 മെയ് 28-ന് പുറത്തിറങ്ങിയ ഐപോഡ് ടച്ചിന്റെ അവസാന തലമുറ ഏഴാം തലമുറ മോഡലാണ്.

ഐപോഡ് ടച്ച് മോഡലുകൾ മികച്ച സ്റ്റോറേജ് സ്പേസും മികച്ച നിറവും ഉപയോഗിച്ച് വിറ്റു; ഒരേ തലമുറയിലെ എല്ലാ മോഡലുകളും സാധാരണയായി സമാന സവിശേഷതകൾ, പ്രകടനം, ഓപ്പറേറ്റിംഗ് സിസ്റ്റം അപ്‌ഗ്രേഡുകൾ എന്നിവ വാഗ്ദാനം ചെയ്യുന്നു. ഒരു അപവാദം അഞ്ചാം തലമുറയാണ്, അതിൽ ലോ-എൻഡ് (16 GB) മോഡൽ തുടക്കത്തിൽ ഒരു പിൻ ക്യാമറ കൂടാതെ തന്നെ ഒറ്റ നിറത്തിൽ വിറ്റിരുന്നു.

2017 ജൂലൈ 27-ന് ഐപോഡ് നാനോ, ഐപോഡ് ഷഫിൾ എന്നിവ നിർത്തലാക്കിയതിന് ശേഷം ആപ്പിളിന്റെ ഐപോഡ് ഉൽപ്പന്ന നിരയിലെ അവസാന ഉൽപ്പന്നമാണ് ഐപോഡ് ടച്ച്, അതിനുശേഷം ആപ്പിൾ ഐപോഡ് ടച്ചിന്റെ സ്റ്റോറേജ് യഥാക്രമം 32, 128 ജിബി സ്റ്റോറേജ് ഉപയോഗിച്ച് പരിഷ്‌ക്കരിച്ചു. 2022 മെയ് 10-ന്, ആപ്പിൾ ഐപോഡ് ടച്ച് നിർത്തലാക്കി, ഐപോഡ് ഉൽപ്പന്ന ശ്രേണി മൊത്തത്തിൽ ഫലപ്രദമായി അവസാനിപ്പിച്ചു. ഐഒഎസ് 16 പുറത്തിറങ്ങിയതിന് ശേഷം ഏഴാം തലമുറ ഐപോഡ് ടച്ചിനുള്ള പിന്തുണ ആപ്പിൾ ഉപേക്ഷിച്ചു, ഐപോഡ് ടച്ച് ലൈനപ്പിനും ഐപോഡ് ഉൽപ്പന്ന നിരയ്ക്കും മൊത്തത്തിലുള്ള സോഫ്റ്റ്‌വെയർ പിന്തുണ അവസാനിപ്പിച്ചു.
## സവിശേഷതകൾ
### സോഫ്റ്റ്‌വേർ
ഐപോഡ് ടച്ച്, ഐഫോണിൽ ഉപയോഗിക്കുന്ന ആപ്പിളിന്റെ യുണിക്സ്-അധിഷ്ഠിത ഐഒഎസ് ഓപ്പറേറ്റിംഗ് സിസ്റ്റത്തിൽ പ്രവർത്തിപ്പിക്കുന്നു, കൂടാതെ ഇന്റർനെറ്റ് ബ്രൗസ് ചെയ്യാനും മാപ്പുകൾ കാണാനും ഇമെയിൽ അയയ്‌ക്കാനും സ്വീകരിക്കാനും മീഡിയ കാണാനും വേണ്ടി ബണ്ടിൽ ചെയ്‌ത സോഫ്റ്റ്‌വെയർ ഉൾപ്പെടുന്നു. ആപ്പിൾ ഓൺലൈൻ സ്റ്റോറുകൾ പ്രവർത്തിപ്പിക്കുന്നു, സംഗീതം, വീഡിയോകൾ, മൂന്നാം കക്ഷി സോഫ്റ്റ്‌വെയർ എന്നിവ വാങ്ങാനും നേരിട്ട് ഡൗൺലോഡ് ചെയ്യാനും ഉപയോക്താക്കളെ അനുവദിക്കുന്നു. സമാരംഭം മുതൽ, ഐപോഡ് ടച്ചിനെ "ഫോൺ ഇല്ലാത്ത ഐഫോൺ" എന്നാണ് പത്രപ്രവർത്തകർ വിശേഷിപ്പിച്ചത്, കൂടാതെ ഇന്നുവരെയുള്ള ഓരോ ഐപോഡ് ടച്ച് മോഡലും സമകാലിക ഐഫോൺ മോഡലിന് സമാനമായി ഐഒഎസിന്റെ അതേ പതിപ്പിലാണ് അവതരിപ്പിച്ചിരിക്കുന്നത്.

## അവലംബം

## കുറിപ്പുകൾ

വർഗ്ഗം:ആപ്പിൾ ഹാർഡ്‌വെയർ
പാമ്പ് വേലായുധൻ

കേരളത്തിലെ പ്രശസ്തനായ പാമ്പുപിടുത്തക്കാരനും സർപ്പയജ്ഞക്കാരനുമായിരുന്നു **പാമ്പ് വേലായുധൻ** എന്ന പേരിൽ അറിയപ്പെട്ടിരുന്ന **തമലിപ്പറമ്പ് വേലായുധൻ** (ജീവിതകാലം:1947 - 2000 മേയ് 1).  നൂറു വിഷപ്പാമ്പുകളുമായി 683 മണിക്കൂർ വേലായുധൻ ചെലവഴിച്ചു നടത്തിയ യജ്ഞം ഏറെ ജനശ്രദ്ധയാകർഷിച്ചിരുന്നു.

## ജീവിതകാലം
1947-ൽ കോഴിക്കോട് ജില്ലയിലെ ഒളവണ്ണയിൽ ജനിച്ച വേലായുധൻ ആദ്യം കെ.എസ്.ഇ.ബി.യിലെ പ്യൂണായിരുന്നു. വളരെ ചെറുപ്പം തൊട്ടേ പാമ്പുകളെ ഇഷ്ടപ്പെട്ടിരുന്ന അദ്ദേഹം ഇവയെക്കുറിച്ച് വിശദമായി പഠനം നടത്തി. 1980-ൽ കോഴിക്കോട് സ്റ്റേഡിയം ഗ്രൗണ്ടിൽ വച്ച് നടത്തിയ സർപ്പയജ്ഞത്തിലൂടെയാണ് തമലിപ്പറമ്പ് വേലായുധൻ ശ്രദ്ധേയനാകുന്നതും. നൂറു വിഷപ്പാമ്പുകളുമായി 683 മണിക്കൂർ (ഏതാണ്ട് ഒരു മാസം) കണ്ണാടിക്കൂട്ടിൽ കഴിഞ്ഞ അദ്ദേഹം അങ്ങനെ ശ്രദ്ധേയനാകുകയായിരുന്നു. ഈ 'സർപ്പയജ്ഞം' അദ്ദേഹത്തെ ഗിന്നസ്സ് റെക്കോർഡിലെത്തിച്ചു. പിന്നീട് പല സ്ഥലങ്ങളിൽ അദ്ദേഹം സർപ്പയജ്ഞം നടത്തിയിട്ടുണ്ട്.
## മരണം
അവസാനകാലത്ത് സർപ്പയജ്ഞം നിർത്തിയ വേലായുധൻ പാമ്പിൻവിഷത്തെക്കുറിച്ചുള്ള പഠനത്തിൽ മുഴുകി. അങ്ങനെയിരിയ്ക്കേ, 2000 മേയ് 1-ന് ബേപ്പൂരിൽ നിന്ന് പിടിച്ചുകൊണ്ടുവന്ന ഒരു കരിമൂർഖന് തീറ്റ കൊടുത്തപ്പോൾ അതിന്റെ കടിയേറ്റ് അദ്ദേഹം അന്തരിച്ചു. 53 വയസ്സായിരുന്നു അപ്പോൾ അദ്ദേഹത്തിന്. മുമ്പും പല തവണ പാമ്പുകടിയേറ്റിരുന്നിട്ടും രക്ഷപ്പെട്ട വേലായുധൻ ഒടുവിൽ മരണത്തിന് കീഴടങ്ങിയത് വൃക്കകളെ ബാധിച്ച വിഷബാധയെത്തുടർന്നാണ്.

## ഇതും കാണുക
* വാവ സുരേഷ്
## അവലംബം

## പുറത്തേക്കുള്ള കണ്ണികൾ
* മുമ്പ്‌....വളരെ വർഷങ്ങൾക്കു മുമ്പൊരാൾ.... 
* പാമ്പുവേലായുധനും വാവ സുരേഷും 

വർഗ്ഗം:കേരളത്തിലെ പാമ്പുപിടുത്തക്കാർ
ഒറ്റക്കൽ തടയണ

കേരളത്തിലെ കൊല്ലം  ജില്ലയിലെ പുനലൂർ -ചെങ്കോട്ട ( തമിഴ്നാട് ) റൂട്ടിൽ തെന്മല ഗ്രാമപഞ്ചായത്തിലെ  ഒറ്റക്കൽ എന്ന പ്രദേശത്തു കല്ലടയാറിനു കുറുകെ  നിർമിച്ച തടയണയാണ് ഒറ്റക്കൽ തടയണ** .**കല്ലട ജലസേചനപദ്ധതി** ,  , **യുടെ ഭാഗമായി ആണ് ഈ തടയണ നിർമ്മിച്ചത്. കല്ലട ഇറിഗേഷൻ ആന്റ് ട്രീ ക്രോപ് ഡെവലപ്പ്മെന്റ് പ്രൊജക്റ്റിന്റെ കീഴിലാണ് നിർമ്മാണം നടത്തിയത്**. **

## വിനോദസഞ്ചാരം
തെന്മല ഇക്കോടൂറിസത്തിന്റെ കവാടം എന്നറിയപ്പെടുന്ന പ്രദേശമാണ് ഒറ്റയ്കൽ ഔട്ട് ലുക്ക്. ദേശീയ പാത 208ൽ പുനലൂരിൽ നിന്നും 16 കിലോമീറ്റർ ദൂരെയാണ് ഇത്. തടയണ മൂലം ഇവിടെ ഒരു ചെറിയ തടാകം രൂപപ്പെട്ടിട്ടുണ്ട്. വർണ്ണനാതീതമായ പ്രകൃതിഭംഗിയും അതു കാണാനുള്ള നിരീക്ഷണ ഗോപുരവും ഇവിടുത്തെ പ്രത്യേകതയാണ്.

## ചിത്രശാല

File:കല്ലട ജലസേചനപദ്ധതി കവാടം.jpg|കല്ലട ജലസേചനപദ്ധതി കവാടം
File:ഒറ്റയ്കൽ ലുക്ക് ഔട്ട് മറ്റൊരു ദൃശ്യം.JPG|ഒറ്റയ്കൽ ലുക്ക് ഔട്ട് മറ്റൊരു ദൃശ്യം


## കൂടുതൽ കാണുക
*കേരളത്തിലെ അണക്കെട്ടുകളുടെ പട്ടിക
*കേരളത്തിലെ ജലവൈദ്യുതപദ്ധതികളുടെ പട്ടിക

## അവലംബം

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ ജലസേചനപദ്ധതികൾ
അന്താ‍രാഷ്ട്ര വിധവാ ദിനം

ലഘുചിത്രം|വലത്ത്‌|അന്താ‍രാഷ്ട്ര വിധവാ ദിനം - ലോഗോ
എല്ലാ വർഷവും ജൂൺ 23ന് ഐക്യരാഷ്ട്ര സംഘടന **അന്താ‍രാഷ്ട്ര വിധവാ ദിന**മായി ആചരിക്കുന്നു. ഏഷ്യൻ രാജ്യങ്ങളിലെ വിധവകളുടെ ഉന്നമനത്തിനായി പ്രവർത്തിക്കുന്ന ലൂംഭ ട്രസ്റ്റാണ് വിധവകളുടെ ദിനം ആചരിക്കുന്നത്. ബ്രിട്ടനിലെ മുൻ പ്രധാനമന്ത്രി ടോണി ബ്ലെയറിന്റെ ഭാര്യ ചെറി ബ്ലെയർ 2005ലാണ് ഈ സംഘടനയ്ക്ക് രൂപം നൽകിയത്. 

## അവലംബം

* ലൂംഭ ഫൗണ്ടേഷൻ 

വർഗ്ഗം:വിശേഷദിനങ്ങൾ
വർഗ്ഗം:ജൂൺ 23
ക്രിസ്റ്റഫർ ലഥാം ഷോൾസ്

**ക്രിസ്റ്റഫർ ലഥാം ഷോൾസ്**(February 14, 1819 – February 17, 1890) ആദ്യമായി ടൈപ്റൈറ്റർ കണ്ടുപിടിച്ച അമേരിക്കക്കാരനാണ്. അദ്ദേഹമാണ്  ഇന്നും നാം ഉപയോഗിക്കുന്ന QWERTY കീബോഡ് കണ്ടുപിടിച്ചത്. സാമുവൽ ഡബ്ല്യു സൂളെ, കാർലോസ് ഗ്ലിഡ്ഡെൻ എന്നിവരുമായി ചേർന്ന് അമേരിക്കയിലെ ആദ്യത്തെ ടൈപ്പ് റൈറ്റർ സൃഷ്ടിക്കുകയും ചെയ്തു. വിസ്കോൺസിൽ നിന്നുള്ള രാഷ്ട്രീയ പ്രവർത്തകനായ അദ്ദേഹം ഒരു ദിനപതം അച്ചടിച്ചു പ്രസിദ്ധീകരിച്ചിരുന്നു. സി. ലതാം ഷോൾസ്, ലതാം ഷോൾസ്, സി.എൽ. ഷോൾസ് എന്നൊക്കെ അറിയപ്പെട്ടിരുന്നു.

## യൗവനവും രാഷ്ട്രീയജീവിതവും
അമേരിക്കയിലെ പെൻസിൽവാനിയായിൽ ഡാന്വില്ലെ എന്ന സ്ഥലത്താണദ്ദേഹം ജനിച്ചത്. ഒരച്ചടിശാലയിൽ ജോലി പഠിക്കാനായി ചേർന്ന അദ്ദേഹം പഠനശേഷം, 1837ൽ വിസ്കോൺസിനിലേക്ക് പോയി. അവിടെ പത്രപ്രസാധകനും, ഡെമോക്രാറ്റ് പാർട്ടിയെ പ്രതിനിധീകരിച്ച് വിസ്കോപ്പ്ൺസിൻ സ്റ്റേറ്റ്സെനറ്റിൽ  1848-1849 വരെ അംഗമായിരിന്നു. തുടർന്ന് 1852-1853 വരെ ഫ്രീ സോയലർ പാർട്ടിയെ പ്രതിനിധീകരിച്ചു. 1856–1857 വരെ അദ്ദേഹം റിപ്പബ്ലിക്കൻ പാർട്ടിയിലുമായിരുന്നു. വിസ്ക്കോൺസിൻ സംസ്ഥാനത്ത് വധശിക്ഷ നിർത്തലാക്കുന്നതിൽ അദ്ദേഹം വിജയിച്ചു. 
## ടൈപ്റൈറ്ററിന്റെ കണ്ടുപിടിത്തം

1714ൽ തന്നെ ഹെൻറി മിൽ ടൈപ്റൈറ്ററുകൾ കണ്ടുപിടിച്ചിരിന്നു. 1800കളിൽ വിവിധ രൂപത്തിലുള്ള ടൈപ് റൈറ്ററുകൾ പല ആളുകൾ നിർമിച്ചു. എന്നാൽ, വാണിജ്യപരമായി വിജയിച്ച ആദ്യത്തെ ടൈപ് റൈറ്റർ ഷോൾസിന്റേതായിരുന്നു. 

തന്റെ പത്രസ്ഥാപനത്തിലെ കമ്പോസിറ്റർമാർ സമരം ചെയ്ത സമയത്ത് ലിപിവിന്യാസത്തിനായി ഒരു യന്ത്രം നിർമ്മിക്കാൻ ശ്രമിച്ചു. ആ ശ്രമം പരാജയപ്പെട്ടു. ടൈപ് റൈറ്ററിൽ നിന്നും വ്യത്യസ്തമായതും, പുസ്തകത്തിന്റെയും, ടിക്കറ്റുകളുടേയും, മറ്റും താളുകൾക്ക് നമ്പറുടാവുന്ന യന്ത്രമായിരുന്നു അദ്ദേഹത്തിന്റെ പ്രഥമലക്ഷ്യം. ഇതിനുവേണ്ടി അദ്ദേഹം മിൽ വൗകീയിലെ ക്ലെയ്ൻസ്റ്റ്യൂബേഴ്സ് മെഷീൻ ഷോപ്പിൽ പ്രിന്ററായ സാമുവൽ ഡബ്ല്യു. സോലേയോടൊപ്പം ജോലിയാരംഭിച്ച് 1866 നവംബർ 13 ന് നമ്പറിംഗ് മെഷീന് പേറ്റന്റെടുത്തു.     
## അവലംബം

## കുറിപ്പുകൾ
*
* Who invented the typewriter? 
* Sholes and Glidden typewriter 
* 
* 
* 
* 
* 
* 
* 
*
ഫ്രീ സോയിൽ പാർട്ടി

**ഫ്രീ സോയിൽ പാർട്ടി** അമേരിക്കൻ ഐക്യനാടുകളിൽ വളരെക്കുറച്ചുകാലം മാത്രം നിലനിന്നിരുന്നിരുന്ന ഒരു രാഷ്ട്രീയ പാർട്ടി. 1848 -1852 വരെയുള്ള പ്രസിഡന്റ് തെരഞ്ഞെടുപ്പുകളിൽ സജീവമായിരുന്ന ഈ രാഷ്ട്രീയ പാർട്ടി, ന്യൂയോർക്കിലെ ബഫാലോയിൽ രൂപം കൊണ്ടു. രണ്ട് പാർട്ടികൾക്ക് വ്യക്തമായ ശക്തിയുള്ള അമേരിക്കയിൽ ഒരു പ്രത്യേക വിഷയത്തെ മാത്രം മുൻനിർത്തി ശക്തി പ്രാപിച്ച പാർട്ടിയായിരുന്നു ഫ്രീ സോയിൽ പാർട്ടി. ന്യൂയോർക്ക് സംസ്ഥാനത്തിലായിരുന്നു അതിന് ഏറ്റവും ശക്തിയുണ്ടായിരുന്നത്. അടിമത്തം എന്ന ഒരു വിഷയത്തേ മാത്രം മുൻനിർത്തിയാണിത് പ്രവർത്തിച്ചത്. അന്നത്തെ അടിമത്തത്തിനെതിരായി പ്രവർത്തിച്ച ഡെമോക്രാറ്റിക് പാർട്ടിയിലെ അംഗങ്ങളായിരുന്നു ഈ പാർട്ടിയിൽ പ്രവർത്തിച്ചിരുന്നത്. ആഫ്രോ അമേരിക്കക്കാർക്കെതിരായ വിവേചനത്തിനെതിരായ നിയമങ്ങൾ മാറ്റാനായി അവർ പരിശ്രമിക്കുകയും വിജയിക്കുകയും ചെയ്തു. 
## നിലപാട്

ഫ്രീ സോയിൽ പാർട്ടിക്കാരുടെ സ്ഥാനാഥികൾ പ്രഖ്യാപിക്കുന്നത്: "നമ്മുടെ ബാനറിൽ നാം എഴുതിയിരിക്കുന്നത്, 'മണ്ണ് സ്വതന്ത്രമാക്കൂ, അഭിപ്രായപ്രകടന സ്വാതന്ത്ര്യം നൽകൂ, ജോലി സ്വതന്ത്രമാക്കൂ, മനുഷ്യരെ സ്വതന്ത്രമാക്കൂ.' നമ്മുടെ ജയം ഉണ്ടാകുന്നതുവരെ ഞങ്ങൾ സമരം ചെയ്തുകൊണ്ടേയിരിക്കും:,

## ചരിത്രം

## പാരമ്പര്യം
## പ്രസിഡന്റ് സ്ഥാനാർത്ഥികൾ

## ഫ്രീ സോയ് ലർ പാർട്ടിയിലെ മറ്റു പ്രമുഖർ
* Charles Francis Adams, Sr., Party's vice presidential candidate in 1848
* Jonathan Blanchard, president of Knox College
* Walter Booth, U.S. Congressman from Connecticut
* David C. Broderick, U.S. Senator from California
* William Cullen Bryant
* Salmon P. Chase, U.S. Senator from Ohio
* Oren B. Cheney, legislator from Maine, founder of Bates College
* Richard Henry Dana, Jr.
* Sidney Edgerton, U.S. Congressman from Ohio, Chief Justice of the Idaho Territorial Supreme Court, and Territorial Governor of Montana
* John C. Frémont, U.S. Senator from California
* Leander F. Frisby, Wisconsin Attorney General
* Joshua Reed Giddings, U.S. Congressman from Ohio
* Francis Gillette, U.S. Senator from Connecticut
* James Harlan, U.S. Senator from Iowa
* Thomas Hoyne, future Mayor of Chicago
* Horace Mann
* William B. Ogden, former Mayor of Chicago and president of the Galena and Chicago Union Railroad
* Charles Sumner, U.S. Senator from Massachusetts
* Walt Whitman, member of the Free Soil Committee for Brooklyn and editor of the Brooklyn *Freeman*, a Free Soil newspaper
* John Greenleaf Whittier
* Henry Wilson
* Asa Walker

## ഇതും കാണുക
* Second Party System
* Origins of the American Civil War
* Appeal of the Independent Democrats

## അവലംബം

## കൂടുതൽ വായനയ്ക്
* Frederick J. Blue, *Salmon P. Chase: A Life in Politics* (1987)
* Frederick J. Blue, *The Free Soilers: Third Party Politics, 1848-54* (1973)
* Martin Duberman, *Charles Francis Adams, 1807–1886* (1968)
* Jonathan Halperin Earle, *Jacksonian Antislavery and the Politics of Free Soil, 1824–1854* (2004)
* 
* T. C. Smith, *Liberty and Free Soil Parties in the Northwest* (New York, 1897)

വർഗ്ഗം:രാഷ്ട്രീയപ്പാർട്ടികൾ - അപൂർണ്ണലേഖനങ്ങൾ
ബാർബഡോസ് ത്രെഡ്സ്നേക്ക്

ഒരിനം ത്രെഡ്സ്നേക്ക് ആണ് **ബാർബഡോസ് ത്രെഡ്സ്നേക്ക്**. ലഭ്യമായ വിവരങ്ങൾ അനുസരിച്ച് ഇപ്പോൾ ജീവിച്ചിരിക്കുന്നതിൽ ഏറ്റവും ചെറിയ പാമ്പ്‌ ആണ് ബാർബഡോസ് ത്രെഡ്സ്നേക്ക് . ഇതിന്റെ ശാസ്ത്രനാമം Leptotyphlops carlae എന്നാണ്. കരീബിയൻ ദ്വീപുകളിലെ ബാർബഡോസിലെ തദ്ദേശീയ ജീവിയാണിത്.

## വിവരണം
പ്രായപൂർത്തി ആയ ബാർബഡോസ്‌ ത്രഡ്സ്നേക്ക് ന്റെ ശരാശരി നീളം 10 cm, (3.9 ഇഞ്ച്‌) ആണ്. ഈ ഇനത്തിലെ ഏറ്റവും നീളം കൂടിയ പാമ്പിനു 10.4 cm ആണ് നീളം ഉണ്ടായത്. 

വർഗ്ഗം:പാമ്പുകൾ

## അവലംബം
രാജീവ് നാഥ്

മലയാളചലച്ചിത്രശാഖയിലെ ദേശീയ അവാർഡ് നേടിയ ഒരു സിനിമാ സംവിധായകനാണ് രാജീവ് നാഥ്.

## ഫിലിമോഗ്രാഫി

## അവലംബം

## ബാഹ്യ ലിങ്കുകൾ
* 
* 

വർഗ്ഗം:1951-ൽ ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
കേപ് കോബ്ര

ദക്ഷിണാഫ്രിക്ക യിലും സമീപ രാജ്യങ്ങളിലും കാണപ്പെടുന്ന ഒരിനം മൂർഖൻ പാമ്പ്‌ ആണ് **കേപ് കോബ്ര** (Cape Cobra) . മഞ്ഞ നിറത്തിൽ കാണപ്പെടുന്ന ഈ വിഷപ്പാമ്പിന്റെ ശാസ്ത്രീയ നാമം Naja nivea എന്നാണ്. സവേന മുതൽ മരുഭൂമി വരെയുള്ള ഭൂപ്രകൃതികളിൽ ഇവ കാണപ്പെടുന്നു.

വർഗ്ഗം:പാമ്പുകൾ
അകിബാ റൂബിൻസ്റ്റീൻ

പോളിഷ് ചെസ്സ് ഗ്രാൻഡ്മാസ്റ്ററും ഇരുപതാം നൂറ്റാണ്ടിലെ ആദ്യശതകങ്ങളിലെ ഏറ്റവും കരുത്തുറ്റ കളിക്കാരിലൊരാളുമായിരുന്നു **അകിബാ കിവലോവിച്ച് റുബിൻസ്റ്റീൻ,**(ജ:1 ഡിസം: 1880[1] – 15 മാർച്ച് 1961).1914 ലെ ലോകചാമ്പ്യൻഷിപ്പിൽ എമ്മാനുവേൽ ലാസ്കറെ നേരിടുന്നതിനു റുബിൻസ്റ്റീൻ യോഗ്യത നേടിയിരുന്നെങ്കിലും ഒന്നാം ലോകമഹായുദ്ധം പൊട്ടിപ്പുറപ്പെട്ടതിനാൽ മത്സരം നടക്കുകയുണ്ടായില്ല. തന്റെ സവിശേഷ ശൈലി കൊണ്ട് ചെസ്സ് ലോകത്തെ അത്ഭുതപ്പെടുത്തിയ  റുബിൻസ്റ്റീൻ അക്കാലത്ത് കാപബ്ലാങ്കയെയും ലാസ്കർ ഉൾപ്പെടെ മറ്റു മുൻ നിരകളിക്കാരെയും പരാജയപ്പെടുത്തിയിരുന്നു.അവസാന കരുനീക്കഘട്ടങ്ങളിൽ അതീവ വിദഗ്ദ്ധനായിരുന്ന അദ്ദേഹം സമനിലയിൽ അവസാനിച്ചിരുന്ന കളികൾ അഗാധ അപഗ്രഥനത്തിനു വിധേയമാക്കി എപ്രകാരം ഒരു നിർബന്ധവിജയം നേടാമെന്നു കാണിച്ചുതരികയുണ്ടായി.

## പ്രധാന വിജയങ്ങൾ
*കാർലോവി വാരി
* സാൻ സെബാസ്റ്റ്യൻ
*പീസ്റ്റനി
*ബ്രെസ്ലോ

## അവസാന കാലം
1932 ടെ ടൂർണമെന്റുകളിൽ നിന്നു പിൻവാങ്ങിയ റുബിൻസ്റ്റീൻ കടുത്ത മാനസികരോഗത്തിനു അടിപ്പെടുകയാണ് ഉണ്ടായത്. സ്കിസോഫ്രേനിയയുടെ ചില ലക്ഷണങ്ങൾ അദ്ദേഹത്തിൽ പ്രകടമായി. മത്സരത്തിനിടയ്ക്ക് ഹാളിന്റെ മൂലയിൽ പതുങ്ങിയിരിയ്ക്കുക എന്ന അദ്ദേഹത്തിന്റെ സ്വഭാവവും നിരീക്ഷിയ്ക്കപ്പെട്ടിട്ടുണ്ട്.

## പുറംകണ്ണികൾ

*
*Starfire bio 
*Supreme Chess bio 
## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ചെസ്സ് കളിക്കാർ
നേറ്റീവ് ബാപ്പ

മലയാളത്തിൽ ഇറങ്ങിയ ആദ്യത്തെ ഹിപ്പ് ഹോപ്പ് സംഗീത വീഡിയോ ആൽബമാണ് **നേറ്റീവ് ബാപ്പ**. മാപ്പിള ലഹള എന്ന മ്യൂസിക് ബാൻഡിന്റെ ബാനറിൽ നിർമിച്ച  ഈ സംഗീത വീഡിയോ സംവിധാനം ചെയ്തത് മുഹ്സിൻ പാരാരിയാണ്. ഗാനരചന നിർവഹിച്ചിരിക്കുന്നത് മുഹ്‌സിൻ പരാരിയും ഹാരിസുമാണ്. ഹാരിസ് തന്നെയാണ് പശ്ചാത്തല ഗാനം ആലപിച്ചതും. തീവ്രവാദിയാക്കി മുദ്രകുത്തപ്പെട്ട സ്വന്തം മകനെകുറിച്ച് ഒരു മലപ്പുറത്തെ ഒരു നാടൻ ബാപ്പ പറയുന്ന കാര്യങ്ങളാണ് ഇതിന്റെ ഇതിവൃത്യം. നടൻ മാമുക്കോയയാണ് ബാപ്പയായി വേഷമിട്ടത്. സ്ട്രീറ്റ് അക്കാദമിക്സ് അംഗമായ റാപ്പർ ഹാരിസും വീഡിയോയിൽ മുഖ്യവേഷത്തിലുണ്ട്. സംഗീതത്തിന്റെ പതിവ് ചേരുവകളില്ലാതെ ഹിപ്പ് ഹോപ്പ് ശൈലിയിൽ ചിട്ടപ്പെടുത്തിയിരിക്കുന്ന ആൽബത്തിന് സോഷ്യൽ നെറ്റ് വർക്കിംഗ് സൈറ്റുകളിലും യൂട്യൂബിലും വമ്പിച്ച സ്വീകാര്യതയാണ് ലഭിച്ചത്. 

### പ്രമേയം
പൊളിറ്റിക്കൽ ഹിപ്പ്ഹോപ്പ് വിഭാഗത്തിൽ പെടുന്നതാണ് ഈ ഗാനം. ഇന്ന് ഇന്ത്യയിൽ മുസ്‌ലിങ്ങൾ അനുഭവിക്കുന്ന അരക്ഷിതാവസ്ഥ പ്രമേയമാക്കിയാണ് ആൽബം ഒരുക്കിയിരിക്കുന്നത്. തീവ്രവാദ-ഭീകരവാദ വേട്ടയുടെ ഇരയായിത്തീർന്ന യുവാവിന്റെ പിതാവ് നടത്തുന്ന ആത്മഗതങ്ങളാണ് റാപ്പിന്റെ അകമ്പടിയോടൊപ്പം നേറ്റീവ് ബാപ്പ അവതരിപ്പിക്കുന്നത്. രാജ്യദ്രോഹിയാണെങ്കിൽ മകന്റെ മയ്യത്ത് കാണണ്ട എന്ന മാതാവിന്റെ പ്രസ്താവനയാണ് ആൽബത്തിന്റെ പ്രധാന തന്തു. 

### റിലീസ്
2012 ഡിസംബർ 31ന് യൂട്യൂബിലാണ് നേറ്റീവ് ബാപ്പ റിലീസ് ചെയ്തത്. രണ്ടാഴ്ചകൊണ്ട് എഴുപതിനായിരത്തോളം പ്രേക്ഷകർ യൂട്യൂബിൽ നേറ്റീവ് ബാപ്പക്കുണ്ടായി.

### നിരൂപക പ്രശംസ
വലിയ തോതിലുള്ള നിരൂപക പ്രശംസക്ക് നേറ്റീവ് ബാപ്പ അർഹമായി.

## പുറം കണ്ണികൾ
* **[https://www.youtube.com/watch?v=opnMreZoRyQ നേറ്റീവ് ബാപ്പ യൂട്യൂബ് ലിങ്ക്]**
* നേറ്റീവ് ബാപ്പ ഒഫീഷ്യൽ ടീസർ
* നേറ്റീവ് ബാപ്പ സംഗീതത്തിന്റെ പുതുവഴികൾ 

## അവലംബം

വർഗ്ഗം:സംഗീതസമാഹാരങ്ങൾ
ആര്യാംബിക എസ്‌.വി.

2015 ലെ കേന്ദ്ര സാഹിത്യ അക്കാദമിയുടെ യുവ പുരസ്കാരത്തിന് അർഹയായ മലയാള കവയിത്രിയാണ് **ആര്യാംബിക എസ്‌.വി** .
## ജീവിതരേഖ
പാലായ്‌ക്കടുത്തുള്ള ഇടനാട്‌ സ്വദേശിയായ ആര്യ കെ.എൻ. വിശ്വനാഥൻനായരുടെയും എം.കെ. സാവിത്രിയമ്മയുടെയും മകളാണ്.  ശ്രീശങ്കരാചാര്യ സംസ്‌കൃതസർവകലാശാല, കാലടി മുഖ്യകേന്ദ്രത്തിൽ നിന്ന്‌ സംസ്‌കൃതസാഹിത്യത്തിൽ എം.എ., എം.ഫിൽ ഗവേഷക ബിരുദങ്ങൾ നേടി. പൂവരണി ഗവ.യു.പി.സ്കൂൾ അധ്യാപികയാണ്. 

മാതൃഭൂമി ആഴ്ച്ചപ്പതിപ്പ് നടത്തിയ കവിതാ മത്സരത്തിൽ കോളേജ് വിഭാഗത്തിൽ മണ്ണാങ്കട്ടയും കരിയിലയും എന്ന കവിതയ്ക്കു സമ്മാനം കിട്ടി.  ‘മണ്ണാങ്കട്ടയും കരിയിലയും’  എന്ന പുസ്തകത്തിനു അയ്യപ്പപ്പണിക്കർ പുരസ്കാരവും വൈലോപ്പിള്ളി പുരസ്ക്കാരവും ലഭിച്ചു.

## കൃതികൾ
* മണ്ണാങ്കട്ടയും കരിയിലയും 
* തോന്നിയപോലൊരു പുഴ
* കാട്ടിലോടുന്ന തീവണ്ടി

## പുരസ്കാരങ്ങൾ
*2015 ലെ കേന്ദ്ര സാഹിത്യ അക്കാദമിയുടെ യുവ പുരസ്കാരം
*വൈലോപ്പിള്ളി പുരസ്ക്കാരം
*വി.ടി.കുമാരൻ പുരസ്ക്കാരം
*മാതൃഭൂമി ആഴ്ച്ചപതിപ്പ് കവിതാ സമ്മാനം
*അയ്യപ്പപ്പണിക്കർ പുരസ്കാരം
* ശ്രീരേഖ പുരസ്ക്കാരം
## അവലംബം


വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:1981-ൽ ജനിച്ചവർ
വർഗ്ഗം:മലയാളകവികൾ
കോന്നി ഇക്കോ ടൂറിസം പദ്ധതി

ലഘുചിത്രം| അടവി എക്കോടൂറിസത്തിന്റെ ഭാഗമായി തുടങ്ങിയ കുട്ടിവഞ്ചിസവാരിക്ക് ഉപയോഗിക്കുന്ന കുട്ടവഞ്ചികൾ. നാലു പേർക്ക് യാത്ര ചെയ്യാം.
പത്തനംതിട്ട ജില്ലയിൽ നടപ്പാക്കിയ ഒരു ഇക്കോ - ടൂറിസം പദ്ധതിയാണ് കോന്നി - അടവി ഇക്കോ ടൂറിസം പദ്ധതി. 2008ൽ കോന്നി ആനക്കൂട് കേന്ദ്രീകരിച്ച് ആവിഷ്കരിച്ച പദ്ധതിയിൽ പിന്നീട് അടവി മണ്ണീറയിലെ കുട്ടവഞ്ചി സവാരിയും ഉൾപ്പെടുത്തി. 

## ആനക്കൂട്
1942 ൽ സ്ഥാപിച്ച ആനക്കൂടും സ്ഥലവും ഏകദേശം ഒൻപത് ഏക്കറിലായി വ്യാപിച്ചു കിടക്കുന്നു. ആറ് ആനകൾക്ക് പരിശീലനം നൽകുവാനുള്ള ശേഷിയുണ്ട്. കോന്നി കവലയിൽ നിന്നും  തിരിഞ്ഞ് അര കിലോമീറ്റർ ദൂരത്ത്. 
## അടവി കുട്ടവഞ്ചി യാത്ര
കോന്നിയിൽ നിന്നും പതിനാറു കിലോമീറ്റർ അകലെ തണ്ണിത്തോട് പഞ്ചായത്തിലെ മുണ്ടൻമൂഴിയിൽ അച്ചൻകോവിൽ നദിയുടെ കൈവഴിയായ കല്ലാറിൽ ഒരുക്കിയിരിക്കുന്ന കുട്ടവഞ്ചി യാത്ര. കേരളത്തിൽ ആദ്യമായി കുട്ടവഞ്ചി യാത്രക്ക് അവസരം ഒരുങ്ങുന്നതിവിടെയാണ്  പത്തനംതിട്ട വനംവകുപ്പിൻറെ മേൽനോട്ടത്തിൽ കോന്നി ഇക്കൊടൂറിസം കേന്ദ്രത്തിൽ നിർമ്മിച്ച ഏഴ് വട്ടവള്ളങ്ങളുമായാണ് പദ്ധതിക്ക് തുടക്കം കുറിച്ചത്. വട്ടവള്ളങ്ങൾ നിർമിച്ചതും തുഴച്ചിൽ പരിശീലിപ്പിച്ചതും ഹൊഗനയ്ക്കലിൽ നിന്നുള്ള വള്ളവിദഗ്ദ്ധരായിരുന്നു. ഇതിനടുത്തായി മീനറ വെള്ളച്ചാട്ടം സ്ഥിതി ചെയ്യുന്നു.

കല്ല് കൊണ്ട് കവിതയെഴുതിയ കല്ലാർ. സൗമ്യഭാവമുള്ള പുഴയെന്ന പേര്. അങ്ങനെ കല്ലാറിന് വിശേഷണങ്ങൾ നിരവധിയാണ്...

വനം നൽകുന്ന ശാന്തതയും ഒഴുക്കിന്റെ ഈണവും കല്ലാറിന്റെ പ്രത്യേകതയാണ്. 
പുഴയെ അറിയാനും കാട് കാണാനും നിരവധി സഞ്ചാരികൾ ഇങ്ങോട്ടേയ്ക്ക് എത്തുന്നുണ്ട്...
കല്ലാറിനെ അറിയണമെങ്കിൽ അടവിയിലെ കുട്ടവ‍ഞ്ചി സവാരി ഒഴിവാക്കരുത്....
ഇരുകരകളിലെയും പച്ചപ്പും ശുദ്ധവായുവും ഒരുതവണ വന്നവരെ വീണ്ടും കല്ലാറിലെത്തിക്കും. ...

പുഴ കണ്ട് കൊതിതീർന്നില്ലെങ്കിൽ ഒരുദിവസം പുഴവീട്ടിൽ തങ്ങി കല്ലാറിനെ അറിയാനുള്ള അവസരമുണ്ട്...
വിശേഷങ്ങൾ പങ്കുവച്ച് സ്വീകരണമുറിയിലിരുന്ന് കല്ലാറിന്റെ ഒഴുക്കിന് താളം പിടിക്കാം...

## അവലംബം


## പുറത്തേക്കുള്ള കണ്ണികൾ
സ്ഥാനം ഓപൺസ്ട്രീറ്റ് മാപിൽ

വർഗ്ഗം:കേരളത്തിലെ വിനോദസഞ്ചാരം
തെന്മല ഇക്കോ ടൂറിസം പദ്ധതി

കൊല്ലം ജില്ലയിലെ ഒരു ഇക്കോ ടൂറിസം പദ്ധതിയാണു് തെന്മല ഇക്കോ ടൂറിസം. 2001 ൽ ആരംഭിച്ച ഇത് ഇന്ത്യയിലെ ആദ്യത്തെ ആസൂത്രിത ഇക്കോ ടൂറിസം കേന്ദ്രമാണ്. കേരള സർക്കാരിന്റെ കീഴിലുള്ള തെന്മല ഇക്കോടൂറിസം പ്രൊമോഷണൽ സൊസൈറ്റിക്കാണു് ഇതിന്റെ നടത്തിപ്പവകാശം. കുളത്തൂപ്പുഴ റിസർവ വനമേഖലയിലെ ചെന്തുരുണി വന്യജീവി സംരക്ഷണ കേന്ദ്രത്തിന്റെ ആസ്ഥാനം തെന്മലയാണ്.

## മേഖലകൾ
ലെഷർ സോൺ, കൾച്ചറൽ സോൺ, അഡ്വഞ്ചർ സോൺ‌ ഇങ്ങനെ മേഖലകളായി തിരിച്ചാണു പ്രവർത്തനം.  
### സാംസ്കാരിക മേഖല
#### ശലഭ ഉദ്യാനം
കേരളത്തിൽ കാണപ്പെടുന്ന 300ൽ പരം ശലഭങ്ങളിൽ ഏതാണ്ട് 120ഓളം ശലഭങ്ങൾ തെന്മലയിലെ ശലഭപാർക്കിൽ കാണാം. വെയിലുറയ്ക്കും മുൻപാണു് ഇവയെ കാണാൻ പറ്റിയ സമയം. ഇതിനോടനുബന്ധിച്ച ഉദ്യാനത്തിൽ അരിപ്പൂ മുതൽ ഓർക്കിഡ് പുഷ്പങ്ങൽ വരെ നട്ടു വളർത്തിയിട്ടുണ്ടു്. സഞ്ചാരികൾക്ക് ശലഭങ്ങളുടെ ചിത്രമെടുക്കാനുള്ള സൗകര്യവും ലഭ്യമാണു്. ശലഭത്തിന്റെ ജീവിത ചക്രം വിവരിക്കുന്ന ശിൽപങ്ങളും ഇവിടെയുണ്ടു്. 
#### നക്ഷത്രവനം
ശലഭഉദ്യാനത്തോടു ചേർന്നു തന്നെയാണു് നക്ഷത്ര വനവും. ഇവിടെ 27 നക്ഷത്രങ്ങളുമായും ബന്ധപ്പെട്ട വൃക്ഷങ്ങളെ പരിപാലിച്ചു പോരുന്നു. ഓരോ വൃക്ഷവും ഏതേത് നക്ഷത്രവുമായി ബന്ധപ്പെട്ടു കിടക്കുകയാണെന്നും അവയെക്കുറിച്ചുള്ള കുറിപ്പും വായിക്കാം. 
#### മാൻ പുനരധിവാസ കേന്ദ്രം
ശലഭഉദ്യാനത്തിൽ നിന്നും രണ്ടു കിലോമീറ്റർ ദൂരെയാണു്ഇതു്. പുള്ളിമാൻ, സാമ്പാർ, Barking deer എന്നിവ ഇവിടെയുണ്ടു്. വന്മരങ്ങൾ നിറങ്ങയിടമാണിതു്. വിശ്രമത്തിനായി ഏറുമാടങ്ങൾ നിർമ്മിച്ചിട്ടുണ്ടു്. 
### ലെഷർ സോൺ
ഇതിൽ പരിസ്ഥിതി സൗഹൃദ പദ്ധതികളാണുൾപ്പെടുന്നതു്. ആഫി തീയേറ്റർ, റെസ്റ്റോറന്റ്, ഷോപ് കോർട്ട് എന്നിവ ഇതിലുൾപ്പെടുന്നു. ഇവിടെ നിന്നും കേരളത്തിന്റെ തനത് ഭക്ഷ്യവിഭവങ്ങളും മറ്റ് വനവിഭവങ്ങളും വാങ്ങാൻ സാധിക്കും. 
#### ശിൽപോദ്യാനം
മനുഷ്യനും പ്രകൃതിയുമായുള്ള ബന്ധം വെളിപ്പെടുത്തുന്ന നിരവധി പ്രതിമകൾ ഇവിടെ കാണാം. 

#### പരപ്പാർ അണക്കെട്ട്
കല്ലട ജലസേചന പദ്ധതിയ്ക്കായി നിർമ്മിച്ചതാണു ഈ അണക്കെട്ട്. അണക്കെട്ടിനു മുകളിലൂടുള്ള യാത്രയും ഇരുവശത്തുമുള്ള കാടുകളും നയനാന്ദകരമാണു്. അണക്കെട്ടിൽ ബോട്ടിങ്ങിനുള്ള സൗകര്യവും ലഭ്യമാണു്. 

#### ബോട്ടിങ്ങ്
പരപ്പാർ തടാകത്തിലൂടെ ഒരു മണിക്കൂർ ദൈർഘ്യമുള്ള യാത്രയാണിതു്. ആനകളും മാനുകളുമടക്കമുള്ള വന്യമൃഗങ്ങളെ യാത്രയ്ക്കിടയിൽ കാണാനാകും. 
#### സംഗീത ജലധാര
സംഗീതത്തിനനുസരിച്ച് ജലധാര വിവിധ വർണ്ണങ്ങളിൽ നൃത്തം ചെയ്യുന്നു. രാത്രിയിൽ മാത്രമേ ഇത് പ്രവർത്തിക്കുകയുള്ളൂ. 

### സാഹസിക മേഖല
സാഹസികത ഇഷ്ടപ്പെടുന്നവർക്കുള്ളർക്കാണു് ഇതു്. 
* ഇലവേറ്റഡ് വാക്ക്‌വേ - കാനനസൗന്ദര്യം മുഴുവൻ ആസ്വദിക്കാൻ പറ്റിയ ഒരു വഴിയാണു്. വൃക്ഷങ്ങളുടെ മുകളിൽ കെട്ടിയുയർത്തപ്പെട്ട പാലങ്ങളിലൂടെ ഒരു സഞ്ചാരമാണിതു്. ഡെക് പ്ലാസയിൽ തുടങ്ങുന്ന യാത്ര പഴയ തിരുവനന്തപുരം - ചെങ്കോട്ട റോഡ് വരെ നീളുന്നു. 
* മൗണ്ടൻ ബൈക്കിങ്ങ്
* മലകയറ്റം
* റിവർ ക്രോസിങ്ങ്
* നേച്ചർ ട്രയിൻസ്
* താമരക്കുളം 
* അമ്പെയ്ത്ത്
* റോപ്പിങ്ങ് 
* തൂക്കുപാലം
* നെറ്റ് വാക്കിങ്ങ്

## അവലംബം


വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
യാമ സത് ദൗ

**യാമ സത് ദൗ**(ബർമീസ് : ရာမဇာတ်တော်,  [jàma̰ zaʔ tɔ̀] ) രാമായണത്തെ അധികരിച്ചുള്ളതും ,അനൗദ്യോഗികമായി മ്യാന്മറിന്റെ ദേശീയ ഇതിഹാസവുമാണ്. മ്യാന്മറിൽ യാമ സത് ദൗവിന്  9 അറിയപ്പെടുന്ന വകഭേദങ്ങളുണ്ട്. കഥയുടെ ബർമ്മീസിലുള്ള പേര് യാമായണ എന്നാണ്. സത് ദൗ അർത്ഥമാക്കുന്നത് നാടകരൂപത്തേയോ, തേരവാദ ബുദ്ധമതത്തിന്റെ ജാതകകഥകളുടെ ഭാഗത്തേയോ ആണ്.

യാമ സത് ദൗ വാമൊഴിയായി അവതരിപ്പിക്കപ്പെട്ടത് അനൗരഥ രാജാവിന്റെ ഭരണകാലത്താണ്. എങ്കിലും ഈ കഥ വാല്മീകിയുടെ സംസ്കൃത ഇതിഹാസമാണോ, അല്ലയോ എന്ന് വ്യക്തമായി അറിയില്ല. വിഷ്ണുക്ഷേത്രമായ നത് ലൗങ് ക്ഷേത്രത്തിൽ, പഴയ നഗരമായ ബഗാന്റെ ചുമരിനകത്ത്, ഏതാനും ശിലാപ്രതിമകളുണ്ട്. അവയിലൊന്ന് രാമന്റേതാണ്. ബർമീസ് സാഹിത്യത്തിന്റെ അടിസ്ഥാനത്തിൽ, കുറഞ്ഞത് 1527 സി.എ യ്ക്ക മുൻപ് തീർച്ചയായും ഹനുമാൻ ബർമയിൽ അറിയപ്പെട്ടിരിക്കും.

കോൻബൗങ് ഡൈനാസ്റ്റിയിലെ രാജാക്കന്മാർ രാജ്യത്തെ കീഴടക്കുന്ന കാലഘട്ടത്തിൽ ബർമ്മൻ രാമായണത്തെ വലിയതോതിൽ അയുത്തയ രാജ്യം സ്വാധീനിച്ചിട്ടുണ്ട്. ആക്രമണം പലപ്പോഴും യുദ്ധത്തിന്റെ കൊള്ളമുതലായി ഇതിഹാസത്തിലേക്ക് രാമകീനിലെ ( രാമായണത്തിന്റെ തായ് വകഭേദം) ഭാഗങ്ങളുൾപ്പെടെ കൊണ്ടുവന്നു. 1775ൽ യു ആങ് ഫ്യോ ചിട്ടപ്പെടുത്തിയെന്നു കരുതുന്ന ബർമ്മയിലെ ഏറ്റവും അറിയപ്പെടുന്ന സാഹിത്യരചനയായ രാമ-സ-ഖ്യാൻ രാമായണത്തിലേതുപോലെ ബാല കാണ്ഡത്തിൽ ആരംഭിക്കുകയും, യുദ്ധകാണ്ഡത്തൽ അവസാനിക്കുകയും ചെയ്യുന്നു. യു ടൊയ്യുടെ 1784ൽ എഴുതിയ യമ യകൻ( രാമന്റെ ഗാനം, ရာမရကန်), തിദ യകൻ ( സീതയുടെ ഗാനം, သီတာရကန်); 1789ലെ യാമ പ്യാസത് ( രാമായണ ബല്ലറ്റ്, ရာမပြဇာတ်); 1800ലെ കലൈ യമ വുതുറ്റു ( യുവരാമന്റെ ജീവിതം, ကလေးရာမဝတ္ထု)  പോലെയുള്ളവ രാമായണവുമായി ബന്ധപ്പെട്ട് രൂപപ്പെട്ട ആ കാലഘട്ടത്തെ സാഹിത്യരചനകളും, ശാസ്ത്രീയ സംഗീതങ്ങളുമാണ്.

മോൺ വംശജരുടെ രാമായണത്തിനനുരൂപമായിട്ടുള്ള"ലോയിക് സമോയിങ് രാം" എഴുതിയത് 1834 സി. ഇയിൽ ബുദ്ധമതസന്യാസിയായ ഉത്തമയാണ്. . തലസ്ഥാനത്തെ ബർമ്മീസ് വകഭേദത്തിന്റെ പ്രചാരത്തെ കടം കൊണ്ടതാണെന്ന്  എഴുത്തുകാരൻ ആമുഖത്തിൽ പ്രസ്താവിച്ച നിലയ്ക്ക് ലോയിക് സമോയിങ് രാം പ്രധാനമായും ബർമ്മീസ് വകഭേദത്തിൽ നിന്നാണ് ഉൽഭവിച്ചതെന്ന കാര്യം സ്പഷ്ടമാണ്. എങ്കിലും, മോൺ വകഭേദം തായ്, ജാവൻ, മലയൻ വകഭേദങ്ങളുമായുള്ള ബന്ധങ്ങൾ പ്രകടിപ്പിക്കുമ്പോഴും അതിന് തായ്, ജാവൻ, മലയൻ വകഭേദങ്ങളിലില്ലാത്ത അദ്വിതീയമായ സ്വന്തം ഭാഗങ്ങളുണ്ട്. 
## കഥാപാത്രങ്ങൾ
യാമ സത് ദൗവിലെ കഥാപാത്രങ്ങൾ യഥാർത്ഥ കഥയിലെ കഥാപാത്രങ്ങളുടെ അതേ പ്രകൃതവും, സ്വഭാവവിശേഷവും ഉള്ളവരാണ്. അഭിനയത്തിനുള്ള വേഷം ബർമ്മയിലേയും. തായ് ലന്റിലേയും വേഷങ്ങളുടെ സങ്കരരൂപമാണ്. കഥാപാത്രങ്ങളുടെ പേരുകൾ പൊതുവെ സംസ്കൃതനാമങ്ങളുടെ ബർമ്മീസിലുള്ള ലിപ്യന്തരണമാണ്. 
*രാമൻ = യാമ Yama ().
*സീത = തീഡ Thida ().
*ലക്ഷ്മണൻ = ലഖാന Lakhana ().
*ഹനുമാൻ == ഹനുമാൻ Hanuman ().
*പരശുരാമൻ = പശു യാമ Pashu-Yama.
*രാവണൻ = യാവണ Yawana () or Datha-giri ().
*ബാലി = ബലി Bali.
*മാരീചൻ = മരീസ Marizza.
*വിഭീഷണൻ == ബിബീതണ Bibi-thana ().

## അവലംബം

## പുറം കണ്ണികൾ
* "Ramayana in Myanmar's Heart" 
* "Traduction du Maha Yama Zat Vatthu"
അനോളെ

അമേരിക്കൻ വൻകരകളിൽ കാണപ്പെടുന്ന ഒരിനം ഇഴജീവികൾ ആണ്  **അനോളെ** എന്ന് അറിയപ്പെടുന്നത്. ഇവ ഡക്ടിയോളിഡേ (Dactyloidae) എന്ന കുടുംബത്തിൽ പെടുന്നു. ഇവ  ഇഗ്വാന കളുടെ ബന്ധുക്കളായ ഒരിനം പല്ലി കൾ ആണ്. 

## അവലംബം
ജാക്ക്സൺസ് കമീലിയൺ

കിഴക്കൻആഫ്രിക്കയിൽ കാണപ്പെടുന്ന ഒരിനം ഓന്ത് ആണ് **ജാക്ക്സൺസ് കമീലിയൺ**. തലയിൽ മൂന്നു കൊമ്പുകൾ പോലെയുള്ള അവയവങ്ങൾ ഉള്ളത് കൊണ്ട് ഇവയെ Jackson's three-horned chameleon എന്നും വിളിക്കുന്നു. ഇവയുടെ ശാസ്ത്രനാമം Trioceros jacksonii എന്നാണ്. 
## ടാക്സോണമി
1896-ൽ ബെൽജിയൻ-ബ്രിട്ടീഷ് സുവോളജിസ്റ്റ് ആയ ജോർജ്ജ് ആൽബർട്ട് ബൗളെങർ ജാക്ക്സൺസ് കമീലിയൺ നെക്കുറിച്ച് വിവരണം നല്കി. 
## അവലംബങ്ങൾ

## ബാഹ്യ ലിങ്കുകൾ

* 
*  Jackson's Chameleon Care Information at Caresheets.net 
* ''Chamaeleo jacksonii'' information from HEAR 
* Preliminary study of the behavior and ecology of Jackson's chameleons of Maui, Hawaii  (Dr.&nbsp;George&nbsp;H. Waring, Dept. of Zoology, Southern Illinois University)
വർഗ്ഗം:ഉരഗങ്ങൾ
പാസ്കൽ (ഏകകം)

പാസ്കൽ (യൂണിറ്റ്) pascal (symbol: Pa) മർദ്ദം, ആന്തരിക മർദ്ദം, പ്രതിബലം, യങ്ങിന്റെ നിരപേക്ഷമൂല്യം, ആത്യന്തിക ആയതി ബലം എന്നിവയുടെ എസ്. ഐ. ഏകകം.ആണിത്.
ഒരു ന്യൂട്ടൺ പെർ ചതുരശ്രമീറ്റർ എന്നാണു നിർവചിച്ചിരിക്കുന്നു. ഫ്രഞ്ചുകാരനായ പോളിമാത് ആയ ബ്ലെയ്സ് പാസ്കലിന്റെ പേരിലാണ് ഈ യൂണിറ്റ് അറിയപ്പെടുന്നത്. 

പാസ്കലിന്റെ സാധാരണമായ ഗുണിതങ്ങളിൽ ചിലതാണ് : 
hectopascal (1 hPa ≡ 100 Pa) which is equal to 1 mbar, the kilopascal (1 kPa ≡ 1000 Pa), the megapascal (1 MPa ≡ 1,000,000 Pa), and the gigapascal (1 GPa ≡ 1,000,000,000 Pa). എന്നിവ.

അന്തരീക്ഷസ്ഥിതിവിവരക്കണക്ക് സാധാരണ ഹെൿറ്റോപാസ്കൽ എന്ന അന്തരീക്ഷമർദ്ദത്തിന്റെ യൂണിറ്റിൽ ആണു കണക്കാക്കുക. 
## പദോൽപ്പത്തി
ബാരോമീറ്ററിൽ പരീക്ഷണങ്ങൾ ചെയ്ത ബ്ലെയ്സ് പാസ്കലിന്റെ പേരിലാണ് ഈ ഏകകം അറിയപ്പെടുന്നത്. 1971ൽ 14ലാമത്  അളവുതൂക്കങ്ങൾക്കായുള്ള അന്താരാഷ്ട്രയോഗം എസ്. ഐ യൂണിറ്റിലെ ന്യൂട്ടൺ പെർ സ്ക്വയർ മീറ്ററിനു (N/m2)  പകരമായി അംഗീകരിച്ചു.

## നിർവ്വചനം
എസ്. ഐയിൽനിന്നുള്ള ഏകകങ്ങൾ ഉപയോഗിച്ചു പാസ്ക്കലിനെ താഴെപ്പറയുന്ന രീതിയിൽ സൂചിപ്പിക്കാം:
:{\rm 1~Pa = 1~\frac{N}{m^2} = 1~\frac{kg}{m \cdot s^2}}
ഇവിടെ **N** എന്നത് ന്യൂട്ടൺ എന്നും, **M** മീറ്ററും, **S** സെക്കന്റും ആകുന്നു.
## പലവക
atmosphere or standard atmosphere (atm)എന്നത് 101325 Pa (101.325 kPa)ആകുന്നു. 
## ഉപയോഗങ്ങൾ
പൗണ്ട്സ് പെർ സ്ക്വയർ ഇഞ്ച് (psi) എന്ന ഇംപീരിയൽ അളവുതൂക്ക വ്യവസ്ഥ തുടരുന്ന അമേരിക്കൻ ഐക്യനാടുകൾ ഒഴികെയുള്ള രാജ്യങ്ങളിൽ മർദ്ദം അളക്കാനായി പാസ്ക്കലോ (Pa), കിലോപാസ്ക്കലോ (kPa) ആണ് വ്യാപകമായി ഉപയോഗിക്കുന്നത്. 

ഭൂഭൗതികശാസ്ത്രഞ്ജന്മാർ ഭൂഫലകങ്ങളുടെ ഞെരുക്കത്തിന്റെയും ഭൗമാന്തർഭാഗത്തുണ്ടാകുന്ന മർദ്ദത്തിന്റെയും തോത് അളക്കാനായി ഗിഗാപാസ്കൽ (GPa) ഉപയോഗിക്കുന്നു.

മെഡിക്കൽ എലാസ്റ്റോഗ്രഫി കലകളുടെ മുറുക്കം അളക്കുന്നതിന് കിലോപാസ്ക്കൽ. 

ദ്രവ്യവിജ്ഞാനീയത്തിലും എഞ്ചിനീയറിങ്ങിലും stiffness, ആയതിബലം (വലിവുബലം) മർദ്ദിതശക്തി (compressive strength) എന്നിവ പാസ്ക്കൽ ഉപയോഗിച്ച് അളക്കുന്നു. എഞ്ചിനീയറിങ്ങിൽ പാസ്ക്കൽ വളരെ ചെറിയ അളവായതിനാൽ മെഗാപിക്സൽ (MPa) എന്ന വലിയ അളവാണ് ഉപയോഗിക്കുന്നത്.

ഊർജ്ജസാന്ദ്രതയുടെ എസ്. ഐ യൂണിറ്റിനും പാസ്ക്കൽ  J/m3 ഉപയോഗിക്കുന്നു. മർദ്ദിതവാതകങ്ങളുടെ താപഗതികത്വത്തിനു മാത്രമല്ല വൈദ്യുതമണ്ഡലത്തിലും, കാന്തികമണ്ഡലത്തിലും, ഗുരുത്വാകർഷണമണ്ഡലത്തിലും ഇത് പ്രയോഗക്ഷമമാണ്. 

ശബ്ദമർദ്ദമോ ശബ്ദത്തിന്റെ ഉച്ച്തയോ അളക്കുമ്പോൾ ഒരു പാസ്ക്കൽ 94 ഡെസിബെൽസ് SPL (സൗണ്ട് പ്രഷർ ലെവൽ). ഒരു മനുഷ്യന് കേൾക്കാൻ കഴിയുന്നതിൽ ഏറ്റവും കുറഞ്ഞ ശബ്ദത്തിന് കേൾവിയുടെ ശബ്ദാതിർത്തി ( threshold of hearing) എന്നറിയപ്പെടുന്നു. ഇത് 0 dB SPL, or 20 µPa ആകുന്നു. വായുനിബദ്ധമായ കെട്ടിടങ്ങളുടേത് 50 Pa ആകുന്നു. 

### ഹെൿറ്റൊപാസ്കലും മില്ലിബാർ യുണിറ്റും
അന്തരീക്ഷ വിജ്ഞാനീയത്തിൽ അന്തരീക്ഷമർദ്ദത്തിന്റെ ഏകകം മുൻപ് ബാർ (ഏകകം) എന്നാണറിയപ്പെട്ടിരുന്നത്. ഇത് ഭൂമിയുടെ ശരാശരി അന്തരീക്ഷ്മർദ്ദത്തിനു തുല്യമായ മില്ലിബാറായിരുന്നു. എസ്. ഐ യൂണിറ്റ് ഉപയോഗിക്കാൻ തുടങ്ങിയപ്പോൾ അന്തരീക്ഷമർദ്ദം ഹെക്റ്റോപാസ്ക്കലിലുപയോഗിക്കാൻ തീരുമാനിച്ചു. ഇത് 100 പാസ്ക്കലിനു  അല്ലെങ്കിൽ 1 മില്ലിബാറിന് തുല്യമാണ്.

## ഇതും കാണുക
*ഒരു സെന്റീമീറ്റർ ജലം
*പാസ്ക്കൽ നിയമം
*Metric prefix
*Orders of magnitude (pressure)
## നോട്ടുകളും അവലംബവും

വർഗ്ഗം:ഏകകങ്ങൾ
നാടുകാണി ചുരം

മലപ്പുറം ജില്ലയിലെ വഴിക്കടവിനു സമീപത്തായുള്ള ഒരു ചുരമാണ് **നാടുകാണി ചുരം**. കോഴിക്കോട് - ഗൂഡല്ലൂർ- നിലമ്പൂർ അന്തർസംസ്ഥാന പാത ഇതുവഴി കടന്നു പോകുന്നു. നാടുകാണി ചുരം കണ്ടെത്തിയത് ബ്രിട്ടീഷുകാരനായ വില്യംക്യാംപെയിലാണെന്ന് വിശ്വസിക്കുന്നു. ഒരു ആദിവാസിയുടെ സഹായത്തോടെയാണ് ചുരം കണ്ടെത്തിയതെന്നും പറയപ്പെടുന്നു. ഇദ്ദേഹത്തിന്റെ ഓർമയ്ക്കായി ബ്രിട്ടീഷുകാർ നാടുകാണി അണ്ണാനഗറിൽ ഒരു സ്മാരകം നിർമ്മിച്ചിട്ടുണ്ട്. 

## അവലംബം


വർഗ്ഗം:കേരളത്തിലെ ചുരങ്ങൾ
സെല്ല ഗണപതി

തമിഴ് കവിയും ബാലസാഹിത്യകാരനുമാണ് **സെല്ല ഗണപതി**.  2015 ൽ 'തേടൽ വേട്ടൈ' എന്ന കാവ്യ സമാഹാരത്തിന് കേന്ദ്ര സാഹിത്യ അക്കാദമിയുടെ ബാല സാഹിത്യ പുരസ്കാർ ലഭിച്ചു.

## ജീവിതരേഖ
തമിഴ്‌നാട് പുതുക്കോട്ടൈ സ്വദേശിയായ സെല്ല ഗണപതി അൻപതു വർഷത്തിലേറെയായി തമിഴ് ബാലസാഹിത്യ രംഗത്തു സജീവമാണ്. 'കുഴന്തൈ കവിജ്ഞർ' അഴ വള്ളിയപ്പയുടെ സ്വാധീനത്താൽ കുട്ടികൾക്കായി എഴുതിത്തുടങ്ങി. സിംഗപ്പൂരിലെ തമിഴ് പാഠപുസ്തകങ്ങളിൽ ഇദ്ദേഹത്തിന്റെ കവിതകൾ ഉൾപ്പെടുത്തിയിട്ടുണ്ട്.

## കൃതികൾ
*'തേടൽ വേട്ടൈ'
*അഴകു മയിൽ
*പൊരുമയിൻ പരിസു
*മണക്കും പൂക്കൾ
*വെള്ളൈ മുയൽ (1960)

## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ ബാല സാഹിത്യ പുരസ്കാർ (2015)

## അവലംബം


വർഗ്ഗം:തമിഴ് കവികൾ
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
അലക്സി ലിയനോവ്

ഒരു സോവിയറ്റ് ബഹിരാകാശ സഞ്ചാരിയാണ് അലക്സി ലിയനോവ്. ആദ്യമായി ബഹിരാകാശത്ത് നടന്ന വ്യക്തി എന്ന റെക്കോർഡ് ഇദ്ദേഹത്തിന്റെ പേരിലാണ്. വോസ്കോഡ് 2 ബഹിരാകാശ വാഹതിലെ ആദ്യ യാത്രയിലായിരുന്നു ഇത്. അമേരിക്കൻ സോവിയറ്റ് സംയുക്ത ബഹിരാകാശ പദ്ധതിയായ അപ്പോളോ 18 - സോയൂസ് 19 വാഹനങ്ങൾ ബഹിരാകാശത്ത് വെച്ചു സംയോജിപ്പിച്ച സംഭവത്തിൽ സോയൂസ് 19ലെ യാത്രികരിൽ ഒരാളായി അലക്സി ലിയനോവ് പങ്കാളിയായിരുന്നു.

## ആദ്യകാലം
1934 മെയ് 30 ന് റഷ്യൻ SFSR ലെ വെസ്റ്റ് സൈബീരിയൻ ക്രായ് ലെ ലിസ്റ്റ്വിയങ്കയിൽ ഒരു റഷ്യൻ കുടുംബത്തിലാണ് ലിയോനോവ് ജനിച്ചത്. 1905 ലെ റഷ്യൻ വിപ്ലവത്തിൽ പങ്കെടുത്തതിന്റെ പേരിൽ അദ്ദേഹത്തിന്റെ മുത്തച്ഛൻ സൈബീരിയയിലേക്ക് താമസം മാറ്റാൻ നിർബന്ധിതനായി. യെവ്ഡോകിയ (മുമ്പ്,  സോട്നിക്കോവ) ആർക്കിപ്പ് ദമ്പതികളുടെ ഒമ്പത് മക്കളിൽ എട്ടാമനായിരുന്നു അലക്സി. അദ്ദേഹത്തിന്റെ പിതാവ് ഒരു ഇലക്ട്രീഷ്യനും ഖനിത്തൊഴിലാളിയുമായിരുന്നു.

## അവലംബം

വർഗ്ഗം:ബഹിരാകാശസഞ്ചാരികൾ
വർഗ്ഗം:1934-ൽ ജനിച്ചവർ
വർഗ്ഗം:2019-ൽ മരിച്ചവർ
ഹൈ ക്രോസ്

മദ്ധ്യകാലത്തിൻ്റെ തുടക്കത്തിൽ അയർലൻഡിലും ബ്രിട്ടണിലും കൊത്തുപണികളോടുകൂടിയ വലിയ കൽക്കുരിശുകൾ തുറന്ന സ്ഥലങ്ങളിൽ നാട്ടുന്ന ശൈലി നിലനിന്നിരുന്നു. ഇത്തരം കുരിശുകളാണ് **ഹൈ ക്രോസ്** () അല്ലെങ്കിൽ **നിൽപ്പൻ കുരിശ്** () എന്നറിയപ്പെടുന്നത്.

വർഗ്ഗം:അയർലന്റിന്റെ ചരിത്രം
വർഗ്ഗം:കുരിശ്
പ്രിവേസ യുദ്ധം

ഓട്ടോമൻ നാവിക സേനയും മാർപ്പാപ്പ പോൾ മൂന്നാമൻ അണിനിരത്തിയ യൂറോപ്പ്യൻ രാജ്യങ്ങളുടെ സഖ്യ നാവികസേനയും (സ്പെയിൻ, വെനീസ്, ജെനോവ, പോൾ മൂന്നാമൻ മാർപ്പാപ്പയുടെ അധീനത്തിലായിരുന്ന ഇറ്റാലിയൻ പ്രദേശങ്ങൾ, ഇറ്റലിയിലെ സ്പെയിൻ-അധീനദേശങ്ങളായിരുന്ന നേപ്പിൾസ്, സിസിലി, സാർഡീനിയ, മാൾട്ട സെന്റ്‌ ജോൺ രാജ്യം) തമ്മിൽ 1538 സെപ്റ്റംബർ 28ന് നടന്ന യുദ്ധമാണ് **പ്രിവേസ യുദ്ധം**. ഈ യുദ്ധത്തിൽ ഹൈറുദ്ദീൻ ബാർബറോസയുടെ നേതൃത്വത്തിലുള്ള ഓട്ടമൻ കപ്പൽപ്പട ഇരട്ടി വലിപ്പമുള്ള യൂറോപ്യൻ സഖ്യത്തിന്റെ കപ്പൽപ്പടയെ നിർണ്ണായകമായി പരാജയപ്പെടുത്തി. തുർക്കി സൈന്യത്തിന്റെ ഒരു കപ്പൽ പോലും യുദ്ധത്തിൽ നഷ്ടമായില്ല. പതിനാറാം നൂറ്റാണ്ടിലെ ചരിത്രപ്രധാനമായ ഒരു നാവികയുദ്ധങ്ങളിൽ ഒന്നാണിത്.

## അവലംബം

വർഗ്ഗം:യുദ്ധങ്ങൾ
വർഗ്ഗം:സെപ്റ്റംബർ 28
വർഗ്ഗം:1538
നരകത്തിന്റെ കവാടം

ഇന്നത്തെ തുർക്ക്മെനിസ്താനിലുള്ള ദേർവേസ് ഗ്രാമത്തിലുള്ള ഒരു പ്രകൃതി വാതകനിക്ഷേപമാണ് **നരകത്തിന്റെ കവാടം**.1971 കണ്ടെത്തിയത് മുതൽ തീ കത്തിക്കൊണ്ടിരിക്കുന്ന ഈ മേഖല നരകത്തിന്റെ കവാടം എന്ന പേരിൽ അറിയപ്പെടുന്നു. ഭൂമിക്കടിയിൽ നിന്നുള്ള വാതക പ്രവാഹമാണ് നിലക്കാത്ത തീക്കുള്ള ഇന്ധനം.

## ചരിത്രം

1971ൽ സോവിയറ്റ് യൂണിയന്റെ ഭാഗമായിരുന്ന കാലത്ത് സോവിയറ്റ് ശാസ്ത്രഞ്ജർ ഇവിടെ വാതക നിക്ഷേപം കണ്ടുത്തി. സംമ്പിൽ എടുക്കാൻ ഡ്രിൽ ചെയ്തപ്പോൾ 200 അടി വ്യാസത്തിൽ മണ്ണ് അടർന്നു ഗർത്തം രൂപപ്പെട്ടു. കുഴിയിൽ നിന്ന് വാതക പ്രവാഹം ഉണ്ടായി. വാതകത്തിൽ വിഷവാതകതിന്റെ അംശം കണ്ടെത്തിയതോടെ ഗ്രാമ വാസികളുടെ സുരക്ഷയെ കരുതി വാതകം കത്തിച്ചു കളയാൻ തീരുമാനിച്ചു തീയിട്ടു. രണ്ടാഴ്ച കൊണ്ട് വാതകം കതിതീരും എന്നു കരുതിയെങ്കിലും നാല്പതു വർഷമായിട്ടും കെടാതെ കത്തിക്കൊണ്ടിരിക്കുന്നു. ഈ പ്രദേശം ഇപ്പോൾ ഒരു ടൂറിസ്റ്റ് അറ്റ്രാക്ഷൻ ആണ്

## അവലംബം

വർഗ്ഗം:തുർക്ക്മെനിസ്താൻ
ബാർ (ഏകകം)

**ബാർ (യൂണിറ്റ്)** മർദ്ദം അളക്കുന്നതിനുള്ള ഏകകമാണ് (എസ്. ഐ യിൽ പെട്ട യൂണിറ്റല്ല) കൃത്യമായി പറഞ്ഞാൽ 100000 Pa യ്ക്ക് തുല്യം. ഇത് ഏകദേശം സമുദ്രനിരപ്പിനു മുകളിലുള്ള അന്തരീക്ഷമർദ്ദത്തിനു തുല്യമാണ്. 

1909ൽ ലണ്ടനിലെ അന്തരീക്ഷശാസ്ത്ര ഓഫീസിന്റെ ഡയറക്ടറായിരുന്ന സമയത്ത്  ബ്രിട്ടീഷ് അന്തരീക്ഷശാസ്ത്രജ്ഞനായ വില്ല്യം നാപ്പിയർ ഷോ ബാർ, മില്ലീബാർ എന്നീ ഏകകങ്ങൾ അവതരിപ്പിച്ചത്. 

ബാറിൽനിന്ന് ലഭിക്കുന്ന ഏകകങ്ങൾ: **മെഗാബാർ** ( ചിഹ്നം: Mbar ), **കിലോബാർ** ( ചിഹ്നം: kbar), **ഡെസിബാർ** ( ചിഹ്നം: dbar), **സെന്റിബാർ** ( ചിഹ്നം: cbar), **മില്ലിബാർ** ( ചിഹ്നം: mbar അല്ലെങ്കിൽ mb). ഇവ  SI,cgs യൂണിറ്റുകളല്ല. എന്നാൽ   SI യോടൊപ്പമുപയോഗിക്കാൻ BIPM ഇവയെ അംഗീകരിച്ചിട്ടുണ്ട്. യൂറോപ്യൻ യൂണിയനിലെ രാജ്യങ്ങൾ ബാറിനെ നിയമാനുസൃതമായി അംഗീകരിച്ചിട്ടുണ്ട്. 

## നിർവചനവും മാറ്റപ്പട്ടികയും
എസ്. ഐ യൂണിറ്റായ പാസ്ക്കലുപയോഗിച്ച് ബാറിനെ നിർവചിക്കാം. അതായത്: 1 ബാർ ≡ 100000 Pa. അതിനാൽ 1 barന് തുല്യമായവ:
*  (in SI units)
*  (alternative representation in SI units)
*  (barye) (in cgs units)
and approximately equal to
* 
*  absolute
* 
* 
* 
* 

## ഉൽഭവം
ഭാരം എന്ന് അർത്ഥമുള്ള ഗ്രീക്ക് വാക്കായ βάρος (baros),ഇൽ നിന്നാണ് *ബാർ*  എന്ന പദം ഉൽഭവിച്ചത്. **bar** എന്ന സൂചകശബ്ദം ആണ് പഴയകാലത്ത് ഉപയോഗിച്ചിരുന്ന **b** എന്നതിനു പകരം ഉപയോഗിക്കുന്നത്. എന്നാൽ മില്ലിബാർ എന്നെഴുതാൻ **mbar** എന്നതിനുപകരം **mb** എന്നാണുപയോഗിക്കുക. **ബാർണ് (ഏകകം)** **Barn (unit)** എന്ന വിസ്തീർണ്ണത്തിന്റെ ഏകകവുമായി ഈ പ്രയോഗം തെറ്റിദ്ധരിക്കപ്പെടരുത്.

## ഉപയോഗം
അന്തരീക്ഷവായുമർദ്ദം മിക്കപ്പോഴും മില്ലിബാറിലാണ് കൊടുക്കുന്നത്. സമുദ്രനിരപ്പിലെ പ്രാമാണികമർദ്ദം 1000 mbar, 100 (kPa), or 1 bar എന്നു നിർണയിച്ചിരിക്കുന്നു. ഇത് ഇന്ന് ഒഴിവാക്കപ്പെട്ട മർദ്ദത്തിന്റെ യൂണിറ്റായ "atmosphere" (atm)മായി (1.01325 barനു തുല്യമാണ്)വേർതിരിച്ചു കാണണം. 
## കേവലമർദ്ദവും, പ്രാമാണികമർദ്ദവും

## അവലംബം
:

## പുറം കണ്ണികൾ

വർഗ്ഗം:ഏകകങ്ങൾ
കൊല്ലം ജില്ലയിലെ വിനോദസഞ്ചാരകേന്ദ്രങ്ങളുടെ പട്ടിക

## കടൽ‌ത്തീരങ്ങൾ
* കൊല്ലം ബീച്ച് - http://www.openstreetmap.org/#map=16/8.8749/76.5917
* തിരുമുല്ലാവാരം കടൽത്തീരം - http://www.openstreetmap.org/#map=19/8.89513/76.55323
* നീണ്ടകര - http://www.openstreetmap.org/#map=16/8.9348/76.5388
* പരവൂർ -‌ കാപ്പിൽ‌‌ പൊഴി - http://www.openstreetmap.org/#map=15/8.7856/76.6705
* മുക്കം - താന്നി കടൽത്തീരം
* വെള്ളനാതുരുത്ത്
* പൊഴിക്കര 
* മുണ്ടക്കൽ ബീച്ച്
* തങ്കശ്ശേരി ബ്രേക്ക് വാട്ടർ
* കോവിൽതോട്ടം
* അഴീക്കൽ ബീച്ച്

## വെള്ളച്ചാട്ടങ്ങൾ, തടാകങ്ങൾ
* പാലരുവി വെള്ളച്ചാട്ടം - http://www.openstreetmap.org/#map=19/8.95556/77.15090
* കുംഭാവുരുട്ടി വെള്ളച്ചാട്ടം, മണലാർ വെള്ളച്ചാട്ടം - http://www.openstreetmap.org/#map=18/9.08444/77.17250
* അഷ്ടമുടിക്കായൽ - http://www.openstreetmap.org/#map=15/8.9025/76.5912
* ശാസ്താംകോട്ട തടാകം - http://www.openstreetmap.org/#map=15/9.0401/76.6302
* മൺ‌റോ തുരുത്ത് - http://www.openstreetmap.org/#map=15/8.9922/76.6134
* സാമ്പ്രാണിക്കോടി - http://www.openstreetmap.org/#map=16/8.9290/76.5704
* വട്ടക്കായൽ
* പൂതക്കുളം 
* പോളച്ചിറ 
* മീന്മുട്ടി വെള്ളച്ചാട്ടം, കടയ്ക്കൽ 
* ഒലിയരിക് വെള്ളച്ചാട്ടം
* മണലാർ വെള്ളച്ചാട്ടം, അച്ചൻകോവിൽ
* പാണ്ഡവൻ പാറ വെള്ളച്ചാട്ടം
* കന്യാർകയം വെള്ളച്ചാട്ടം
* മീൻപിടിപ്പാറ, കൊട്ടാരക്കര

## കുന്നുകൾ
* അമ്പനാട്‌ കുന്ന് - http://www.openstreetmap.org/#map=16/8.9984/77.0902
* കുടുക്കത്തുപാറ 
* ജടായുപ്പാറ - http://www.openstreetmap.org/#map=17/8.86491/76.86682
* മലമേൽ പാറ  - http://www.openstreetmap.org/#map=17/8.95869/76.86472
* മുട്ടറ മരുതിമല 
* ആയീരവല്ലി പാറ
* വല്ലഭൻകുന്ന്
* Pinnacle view point

## പാർക്കുകൾ
*‌ അഡ്വഞ്ചർ പാർക്ക്, പിക്‌നിക്ക് വില്ലേജ്  - http://www.openstreetmap.org/#map=17/8.89651/76.58485
* മഹാത്മാഗാന്ധി പാർക്ക്
* 8 പോയിന്റ് ആർട്ട് കഫേ
* തങ്കശ്ശേരി ബ്രേക് വാട്ടർ പാർക്ക്
* ആദിച്ചനല്ലൂർ ചിറ
* ടി. എം. വർഗ്ഗീസ് പാർക്ക്
* ചിൽഡ്രൻസ് പാർക്ക്
* ടി.കെ.എം. പാർക്ക്
* നെഹ്രു പാർക്ക്

## നിർമ്മിതികൾ
* കൊല്ലം മണിമേട - http://www.openstreetmap.org/#map=19/8.88492/76.59128
* പുനലൂർ തൂക്കുപാലം - http://www.openstreetmap.org/#map=19/9.01804/76.92755
* തങ്കശ്ശേരി വിളക്കുമാടം - http://www.openstreetmap.org/#map=19/8.88034/76.56563
* തേവള്ളിക്കൊട്ടാരം - http://www.openstreetmap.org/#map=18/8.90185/76.57928
* പതിമൂന്നു കണ്ണറപ്പാലം  - http://www.openstreetmap.org/#map=19/8.96698/77.09035

## മ്യൂസിയങ്ങൾ
* പോലീസ് മ്യൂസിയം http://www.openstreetmap.org/#map=19/8.88440/76.59360
* കഥകളി മ്യൂസിയം - http://www.openstreetmap.org/#map=19/9.00149/76.76992

## ചരിത്രപരമായത്
* കോട്ടുക്കൽ ഗുഹാക്ഷേത്രം - http://www.openstreetmap.org/#map=19/8.88896/76.90471
* തങ്കശ്ശേരിക്കോട്ട, പോർച്ചുഗീസ് സെമിത്തേരി, തങ്കശ്ശേരി കമാനം  
* കട്ടളപ്പാറ ബൗദ്ധസങ്കേതങ്ങൾ

## മതപരമായത്
### ആരാധനാലയങ്ങൾ
* ഇൻഫന്റ് ജീസസ് കത്രീഡൽ
* കൊട്ടാരക്കര ഗണപതിക്ഷേത്രം 
* ഓച്ചിറ പരബ്രഹ്മക്ഷേത്രം
* കുളത്തൂപ്പുഴ ക്ഷേത്രം
* ആര്യങ്കാവ് ക്ഷേത്രം
* അച്ചൻ‌കോവിൽ ക്ഷേത്രം
### ആശ്രമങ്ങൾ
* അമൃതപുരി 
* പന്മന ആശ്രമം

## അണക്കെട്ടുകൾ
* തെന്മല പരപ്പാർ ഡാം
* ഒറ്റക്കൽ ലുക്കൗട്ട്‌

### പരിസ്ഥിതി ടൂറിസം കേന്ദ്രങ്ങൾ
* തെന്മല ഇക്കോടൂറിസം
* ശെന്തുരുണി വന്യജീവിസങ്കേതം
* ആയിരംതെങ്ങ്  കണ്ടൽക്കാടുകൾ
* മൺറോ തുരുത്ത്
* മേരിലാന്റ്
* സാബ്രാണിക്കോടി
* പരവൂർ മാൻഗ്രോവ്സ് 

## അവലംബം


വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:പട്ടികകൾ
വില്ല്യം നേപ്പിയർ ഷാ

ഒരു ബ്രിട്ടീഷ് മെറ്റിയോറോളജിസ്റ്റാണ് **വില്ല്യം നേപ്പിയർ ഷാ** (മാർച്ച് 4, 1854 - മാർച്ച് 23, 1945). അദ്ദേഹം വായുമർദ്ദത്തിന്റെ ഏകകമായ മില്ലിബാർ; താപനിലയുടെ മാറ്റം ചിത്രീകരിക്കാനുള്ള ഒരു രേഖാചിത്രമായ ടെഫിഗ്രാം എന്നിവ അവതരിപ്പിച്ചു.

## ജീവചരിത്രം
ഷാ ബർമ്മിങ്ഹാമിലാണ് ജനിച്ചത്. അദ്ദേഹം ബെർലിൻ സർവ്വകലാശലയിലും കേംബ്രിജ് സർവ്വകലാശാലയിലും പഠിച്ചു. 1877 മുതൽ 1906 വരെ ഭൗതികശാസ്ത്രം പഠിപ്പിച്ചു. 1891ൽ റോയൽ സൊസൈറ്റിയിലേയ്ക്ക് തിരഞ്ഞെടുക്കപ്പെട്ടു. 1915 അദ്ദേഹത്തിനു പ്രഭു പദവി ലഭിച്ചു. 1923ൽ റോയൽ മെഡൽ ലഭിച്ചു. 
1909ൽ അദ്ദേഹം മില്ലിബാർ അവതരിപ്പിച്ചു. ഈ വാക്ക് 1929ൽ അന്താരാഷ്ട്രീയമായി അംഗീകരിക്കപ്പെട്ടു. 1915ൽ അദ്ദേഹം ടെഫിഗ്രാം അവതരിപ്പിച്ചു. അദ്ദേഹം വായുമലിനീകരണത്തെപ്പറ്റി പഠിക്കുകയും The Smoke Problem of Great Cities എന്ന പുസ്തകം പ്രസിദ്ധികരിക്കുകയും ചെയ്തു. 
അദ്ദേഹം ലണ്ടനിൽ വച്ച് മരിച്ചു.

## അവലംബം

## പുറത്തേയ്ക്കുള്ള കണ്ണികൾ

* [Royal Society c.v.](http://www.royalsoc.ac.uk/DServe/dserve.exe?dsqIni=Dserve.ini&dsqApp=Archive&dsqCmd=show.tcl&dsqDb=Persons&dsqPos=34&dsqSearch=((text)='shaw'))
* Royal Society certificate of election

വർഗ്ഗം:ബ്രിട്ടീഷ് ശാസ്ത്രജ്ഞർ
വർഗ്ഗം:1854-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:1945-ൽ മരിച്ചവർ
വർഗ്ഗം:മാർച്ച് 23-ന് മരിച്ചവർ
ബോൺ ഇൻടു ബ്രോത്തൽസ്

കൊൽക്കത്തയുടെ ലൈംഗിക തൊഴിലാളികളും  അവരുടെ കുട്ടികളും നേരിടുന്ന ദാരിദ്രത്തിന്റെയും അപമാനത്തിന്റെയും കഥ പറയുന്ന ഡോക്യുമെന്ററിയാണ് **ബോൺ ഇൻടു  ബ്രോത്ത്‌ലസ്**. റോസ് കുഫുമാൻ, സാനാ ബ്രിസ്‌കിയും ചേർന്ന് സംവിധാനം നിർവഹിച്ച ചിത്രം 2015 ലെ മികച്ച ഡോക്യുമെന്ററിക്കുള്ള ഓസ്‌കാർ അവാർഡ് നേടിയിരുന്നു. ബെസ്റ്റ് ഓഫ് ഐഡിഎ വിഭാഗത്തിൽ 2015 ലെ തിരുവനന്തപുരം രാജ്യാന്തര ഡോക്യുമെന്ററി-ഹ്രസ്വ ചലച്ചിത്രമേളയിൽ പ്രദർശിപ്പിച്ചു.

## പുരസ്കാരങ്ങൾ
*2015 ലെ മികച്ച ഡോക്യുമെന്ററിക്കുള്ള ഓസ്‌കാർ അവാർഡ്
## അവലംബം

## പുറം കണ്ണികൾ
* 
* 
* 
* Movie on Kolkata brothels wins Oscar , a report in The Indian Express
* Review of the movie  by Roger Ebert
* The official site of pictures taken by kids 

വർഗ്ഗം:മികച്ച ഡോക്യുമെന്ററിക്കുള്ള അക്കാദമി പുരസ്കാരം ലഭിച്ച ഡോക്യുമെന്ററി
വർഗ്ഗം:ബംഗാളി ഡോക്യുമെന്ററി ചലച്ചിത്രങ്ങൾ
വർഗ്ഗം:ഇംഗ്ലീഷിൽ നിർമ്മിക്കപ്പെട്ട ഇന്ത്യൻ ഡോക്യുമെന്ററി ചലച്ചിത്രങ്ങൾ
ടെഫിഗ്രാം

**ടെഫിഗ്രാം** കാലാവസ്ഥാപ്രവചനത്തിലും അപഗ്രഥനത്തിലും ഉപയോഗിക്കുന്ന 4 തരം താപഗതിക രുപചിത്രണം. "T-\phi-gram" എന്ന യഥാർഥ പേരിൽ നിന്നാണ് ഈ പേരുണ്ടായത്. 
## വിവരണം
1915ൽ വില്ല്യം നാപ്പിയർ ഷോ ആണ്  ടെഫിഗ്രാം കണ്ടുപിടിച്ചത്. കാനഡയിലും യു. എസിലും ഉപയോഗിച്ചു. മറ്റ് രാജ്യങ്ങൾ ഇതേ ഉപയോഗത്തിനായി വ്യത്യസ്ത രൂപചിത്രണങ്ങൾ ഉപയോഗിച്ചുവരുന്നു. ഇതിൽ ചില വരകൾ ലംബവും വളയാത്തതും ചിലവ വളഞ്ഞതും ആകുന്നു. ഐസോതേർമ്സ് എന്ന വരകൾ വളയാത്ത നേരെയുള്ളവയും വൽത്തോട്ട് 45°ചരിഞ്ഞവയും ആകുന്നു. ഐസോബാറുകൾ എന്ന വരകൾ തിരശ്ചീനമായവയും ചെറിയ വളവുള്ളവയുമാണ്. ഈർപ്പമില്ലാത്ത അഡിയാബാറ്റുകൾ നേരേയുള്ള വരകളാണ്. ഇവ ഇടത്തോട്ട് 45° ചരിഞ്ഞതുമാണ്. ഈർപ്പമുള്ള അഡിയാബാറ്റുകൾ വളഞ്ഞതാണ്.

## ഇതും കാണുക
* Thermodynamic diagrams
* Skew-T log-P diagram, a variation of the Emagram
* Stüve diagram

## അവലംബം


## ഗ്രന്ഥസൂചി
* M.H.P. Ambaum, *Thermal Physics of the Atmosphere*, published by Wiley-Blackwell, April 16, 2010, 240 pages.  ISBN 978-0-470-74515-1
* R.R. Rogers and M.K. Yau, *Short Course in Cloud Physics, Third Edition*, published by Butterworth-Heinemann, January 1, 1989, 304 pages. EAN 9780750632157 ISBN 0-7506-3215-1
* J.V. Iribarne and W.L. Godson, *Atmospheric Thermodynamics, 2nd Edition*, published by D. Reidel Publishing Company, Dordrecht, Holland, 1981, 278 pages, ISBN 90-277-1297-2, ISBN 978-90-277-1296-7
ഗദഗ് ജില്ല

ഇന്ത്യയിലെ കർണാടക സംസ്ഥാനത്തിലെ ഒരു ജില്ലയാണ് **ഗദഗ ജില്ല**. 2011-ലെ കണക്കനുസരിച്ച് ഇവിടുത്തെ ജനസംഖ്യ 1,065,235 ആണ്, ഇതിൽ 35.21 ശതമാനം നഗരങ്ങളിൽ വസിക്കുന്നു. ഗദഗ ജില്ലാ അതിർത്തികൾ വടക്കു ബാഗൽകോട്ട് ജില്ല, കിഴക്കു കൊപ്പൽ ജില്ല,തെക്ക് കിഴക്ക് ബെല്ലാരി ജില്ല, തെക്കുപടിഞ്ഞാറ് ഹാവേരി ജില്ല പടിഞ്ഞാറ് ധാർവാഡ് ജില്ല, വടക്ക്പടിഞ്ഞാറ് ബെൽഗാം ജില്ല എന്നിവയാണ്. 1997-ൽ രൂപീകൃതമായ ഈ ജില്ലയിൽ ഉൾപ്പെടുന്ന പ്രദേശങ്ങൾ നേരത്തെ ധാർവാഡ് ജില്ലയുടെ ഭാഗമായിരുന്നു. 

ചാലൂക്യ ശില്പവിദ്യക്ക് പ്രശസ്തമായ ഗദഗിലാണ്  മഗഡി പക്ഷിസങ്കേതം  നിലകൊള്ളുന്നത്.

## അവലംബം

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:ബെൽഗാം ഡിവിഷൻ
വിഠൽ റാവു

ഗസൽ ഗായകനായിരുന്നു **പണ്ഡിറ്റ് വിഠൽ റാവു**(1929 - 25 ജൂൺ 2015). ഒട്ടേറെ വിദേശ രാജ്യങ്ങളിലും ഗസൽ കച്ചേരികൾ അവതരിപ്പിച്ചിട്ടുണ്ട്. 
## ജീവിതരേഖ
വിഠൽ റാവു ആത്മാറാം ശിവപുർക്കർ 1929ൽ ഹൈദരാബാദിൽ ജനിച്ചു. ഏഴുവയസ്സു മുതൽ കച്ചേരികൾ അവതരിപ്പിച്ചു തുടങ്ങി. ഹൈദരാബാദ് നൈസാമായ  നൈസാം മിർ ഉസ്മാൻ അലി ഖാന്റെ കൊട്ടാരത്തിൽ 1943ൽ ഗായകനായി. സൂഫി ശൈലിയാണ് അദ്ദേഹം ആലാപനത്തിൽ സ്വീകരിച്ചത്. 
## മരണം
കുടുംബാംഗങ്ങളോടൊപ്പം ഷിർദ്ദി സായിബാബ ക്ഷേത്രത്തിൽ 2015 മേയ് 29ന് എത്തിയ വിഠൽ റാവുവിനെ പിന്നീടു കാണാതായി.  ജൂൺ 24ന് ബീഗംപെട്ട് റയിൽവേ സ്റ്റേഷനിൽ ബോധരഹിതനായി കിടന്ന വിഠൽ റാവുവിനെ പൊലീസ് ഹൈദരാബാദിലെ ഗാന്ധി ആശുപത്രിയിൽ എത്തിച്ചു. പിറ്റേന്ന് അവിടെ വച്ചു മരണമടഞ്ഞു.
## പ്രശസ്ത ഗസലുകൾ
*എക് ചമേലി കെ മണ്ട്വെ ചലെ
*മൈനെ തേരി ആഖോം മെ രഹാ.. നിന്ത്യാ ന ആയി.
## അവലംബം

## അധിക വായനയ്ക്ക്
## പുറം കണ്ണികൾ
വർഗ്ഗം:1929-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജൂൺ 25-ന് മരിച്ചവർ
വർഗ്ഗം:മാർച്ച് 10-ന് ജനിച്ചവർ
ബോണിഫേസ്

ബോണീഫേസ്, ദീരദേശാഭിമാനിയും [എഇ.എൻ.എ]യുടെ ആത്മഹത്യാസ്ക്വാഡിലെ അംഗവുമായിരുന്നു.1943 ജുൺ ഒന്നിന് മ്ദ്രാസ് സെൻട്ർൽ ജയിലിൽ ഒരുക്കിയ കോടതി മുറിയിൽ വച്ച് ജഡ്ജി എ.എ.മാക്കും വധശിക്ഷ വിധിച്ചു. എന്നാൽ വധശിക്ഷ  നടപ്പിലായില്ല.

1916 ജൂൺ 5 ന് തിരുവനന്ദപുരം ജില്ലയിലെ മേനംകുളത്തിന് അടുത്തുള്ള സെന്റ് ആൻഡ്രൂസ് ഗ്രാമത്തിൽ ജനിച്ചു. പെരേരയായിരുന്നു, പിതാവ്. മാതാവ് റോസമ്മ. അവരുടെ മൂന്നു മക്കളിൽ ഒരാളായിരുന്നു,ബോണിഫേസ്.

മലയയിൽ ജോലി തേടി പോയ ബോണിഫേസ്  ഐ.എൻ.എ യിൽ ചേർന്നു. ആത്മഹത്യാ സ്ക്വ്വാഡിലേക്ക് തിരഞ്ഞെടുത്ത 33 പേർഇൽ 13 പേർ മലയാളികളായിരുന്നു. പെനാങ്കിലെ സ്വരാജ് ഇൻസ്റ്റിറ്റ്യൂട്ടിൽ നിന്നും പരിശീലനം തേടി.
1942 സെപ്റ്റംബർ16ന് പെനാംഗിൽ നിന്നും ഒരു ജപ്പാനീസ് മുങ്ങിക്കപ്പലിൽ പുറപ്പെട്ട അഞ്ചംഗ സംഘം ബറോഡയ്ക്കടുത്തുള്ള ദ്വാരകയ്ക്ക് അടുത്തുള്ള കടലിൽ വച്ച് മുങ്ങിക്കപ്പലിൽ നിന്ന് ഡിഞ്ചിയിൽ കരയ്യിലെത്തി.
ഹസ്സൻ മാക്ക് എന്നു പേരുള്ള ഒരു ഫാക്ടറി തൊഴിലാളി ഭക്ഷണവും താമസ സൗകര്യവും കൊടുത്തു. അയാൾ ഗ്രാമമുഖ്യനെ വിവരമറിയിച്ചതുകൊണ്ട് പോലീസെത്തി അറസ്റ്റു ചെയ്തു, ജയിലിലാക്കി.

വധ നടപ്പാക്കാതെ 1946ൽ ജനുവരിയിൽ ജയിൽ മോചിതനായി.

1946ൽ കഠിനകുളത്തിനടുത്തുള്ള പുതുക്കുറിച്ചി സ്വദേശിനി മിൽഡ്രസിനെ വിവാഹം കഴിച്ചു.

1990 ജൂൺ 25ന്ആദ്ദേഹം അന്തരിച്ചു.

## അവലംബം
*ഹരിപ്രസാദ്-പേജ് 3 മാതൃഭൂമി വാരാന്തപ്പതിപ്പ് 1915 ജൂൺ 28

വർഗ്ഗം:മലയാളികൾ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:ജൂൺ 5-ന് ജനിച്ചവർ
വർഗ്ഗം:1916-ൽ ജനിച്ചവർ
വർഗ്ഗം:ജൂൺ 25-ന് മരിച്ചവർ
വർഗ്ഗം:1990-ൽ മരിച്ചവർ
ഇന്ത്യൻ ഭരണഘടനയുടെ പന്ത്രണ്ടാം പട്ടിക

ഇന്ത്യൻ ഭരണഘടനയുടെ **പന്ത്രണ്ടാം പട്ടിക**യിൽ  ഒരു മുനിസിപ്പാലിറ്റി നിർവഹിക്കേണ്ട   ചുമതലകളെയും  ഉത്തരവാദിത്തങ്ങളെയും ബന്ധപ്പെട്ട കാര്യങ്ങൾ ഉൾക്കൊള്ളിച്ചിരിക്കുന്നു. 74th ഭരണഘടന ഭേദഗതി പ്രകാരം പന്ത്രണ്ടാം പട്ടിക ഭരണഘടനയുടെ ഭാഗമാകുകയും, 1 ജൂൺ 1992 നിലവിൽ വരുകയും ചെയ്തു. ഈ പട്ടികയിലുള്ള  18 കാര്യങ്ങളെ പറ്റിയുള്ള വിവരങ്ങളാണ് ചുവടെ ചേര്ത്തിരിക്കുന്നത്.

## പന്ത്രണ്ടാം പട്ടിക
#  ടൌൺ പ്ലാനിംഗ് ഉൾപ്പെടെയുള്ള നഗരാസൂത്രണം
#  ഭൂമിയുടെ ഉപയോഗവും കെട്ടിടങ്ങളുടെ നിർമ്മാണവും നിയന്ത്രിക്കൽ
# സാമ്പത്തികവും സാമൂഹികവുമായ വികസനത്തിനുള്ള ആസൂത്രണം 
# റോഡുകളും പാലങ്ങളും 
# ഗാർഹിക, വ്യവസായ, വാണിജ്യ ആവസ്യങ്ങൾക്കുള്ള  ജലവിതരണം 
#  പൊതുജനാരോഗ്യം, ശുചീകരണം, ആരോഗ്യ-സംരക്ഷണം, ഖര മാലിന്യ മാനേജ്‌മന്റ്‌
#  ഫയർ സർവിസ് 
# നഗരവല്കരണവും പരിസ്ഥിതി സംരക്ഷണവും ജൈവ പരിസ്ഥിതി മുതലായ കാര്യങ്ങളുടെ അഭിവൃദ്ധി
# വികലാഗരും മന്ദ ബുദ്ധികളും ഉൾപെടെയുള്ള സമൂഹത്തിലെ ധുര്ബല വിഭാഗങ്ങളുടെ അഭിവൃദ്ധി
# ചേരി പരിഷ്കരണവും മെച്ചപെടുതലും 
# നഗര ദാരിദ്ര ഉപശമനം 
# നഗരങ്ങളില പാർക്കുകൾ, തോട്ടങ്ങൾ, കളിസ്ഥലങ്ങൾ എന്നിവ നിർമ്മിക്കൽ 
# സാംസ്കാരികവും വിദ്യാഭ്യാസ പരവും കലാ പരവുമായ കാര്യങ്ങളുടെ പ്രോത്സാഹനം 
# വൈദ്യുത ശ്മശാനങ്ങൾ, ശവം  അടക്കുന്ന സ്ഥലം, ശവ ദാഹതിനുള്ള സ്ഥലം എന്നിവ നിർമ്മിക്കൽ 
# കന്നുകാലിപ്പൗണ്ടുകൾ, ജന്തുകളോടുള്ള ക്രൂരത തടയൽ 
# ജനന-മരണ രെജിസ്റ്റ്രഷൻ, ജനന-മരണ സ്ഥിതി വിവര കണക്
# തെരുവ് വിളക്ക്, പാർക്കുകൾ,ബസ്‌ സ്റ്റോപ്പ്‌, വിസര്ജ്ജന പുരകൾ ഉള്പ്പെടെയുള്ള പൊതുസൌകര്യങ്ങൾ 
# അരവുഷാലകളുടെയും തോലുറപ്പണിശാലകളുടെയും നിയന്ത്രണം .

## അവലംബം

## പുറത്തേക്കുള്ള കണ്ണികൾ
*Full text of the Twelfth Schedule 
* Malayalam Constitution 

വർഗ്ഗം:ഇന്ത്യൻ_ഭരണഘടന
മെനി-ബാൻഡഡ് ട്രീ സ്നേക്ക്

മാരകമായ വിഷം ഇല്ലാത്ത കോളബ്രിഡ്‌ (colubrid) കുടുംബത്തിൽ ഉൾപ്പെടുന്ന ഒരു പാമ്പ്‌ ആണ് **മെനി-ബാൻഡഡ് ട്രീ സ്നേക്ക്**(Many-banded tree snake) ഇത് Boiga multifasciata എന്ന ശാസ്ത്ര നാമത്തിൽ അറിയപ്പെടുന്നു. തവിട്ട് കലർന്ന ചാര നിറമുള്ള ഇവയ്ക്ക് ശരീരത്തിൽ ഉടനീളം കറുത്ത വരകൾ കാണാം.

ഇന്ത്യയിൽ ഹിമാചൽ പ്രദേശ്‌ മുതൽ സിക്കിം വരെയും നേപ്പാൾ , ഭൂട്ടാൻ എന്നിവിടങ്ങളിലും ഇവയെ കാണപ്പെടുന്നു.

## അവലംബം

വർഗ്ഗം:പാമ്പുകൾ
ഹംവി

സൈനികാവശ്യങ്ങൾക്കായി രൂപം കൊടുത്ത ഒരു അമേരിക്കൻ നിർമിത കവചിത വാഹനമാണ് **ഹംവി**. *ഹൈ മൊബിലിറ്റി മൾട്ടി പർപ്പസ് വീൽഡ് വെഹിക്കിൾ*  (The High Mobility Multipurpose Wheeled Vehicle) എന്നതിന്റെ ചുരുക്ക രൂപമാണ് ഹംവി. അമേരിക്കൻ കമ്പനിയായ എ.എം ജനറൽ എന്ന കമ്പനിയാണ് നിർമാതാക്കൾ. അമേരിക്കൻ കരസേനയുടെ പ്രധാന ചെറുവാഹനമാണ് ഇത്. ലോകത്തിലെ പല സൈനിക വിഭാഗങ്ങളുടെയും ഭാഗമായി ഹംവി ഉണ്ട്. ആധുനിക കാലത്തെ നിരവധി യുദ്ധങ്ങളിലെ സേവന ചരിത്രവും ഹംവിക്കുണ്ട്.

## അവലംബം

വർഗ്ഗം:സൈനിക വാഹനങ്ങൾ
ഹമ്മർ

ഒരു അമേരിക്കൻ നിർമിത സ്പോർട്സ് യൂട്ടിലിറ്റി വെഹിക്കിൾ ആണ് ഹമ്മർ. പ്രശസ്തരായ എ.എം ജനറൽ കമ്പനിയാണ് ഹമ്മറിന്റെ നിർമാതാക്കൾ. സൈനിക വാഹനമായ ഹംവിയുടെ ഒരു സിവിലിയൻ പതിപ്പാണ്‌ ഹമ്മർ എന്ന് പറയാം. ആഡംബര ഇനത്തിൽ പെട്ട വിലയേറിയ വാഹനമാണിത്. ലോകത്തിലെ പല രാജ്യങ്ങളിലും ഹമ്മർ കയറ്റുമതി ചെയ്യപ്പെടുന്നുണ്ട്. H1,H2,H3 എന്നിങ്ങനെ വ്യത്യസ്ത മോഡലുകൾ പുറത്തിറങ്ങിയിരുന്നു. 2010 മേയ് 24-ന് അവസാനത്തെ ഹമ്മർ പുറത്തിറക്കി.

## അവലബം

വർഗ്ഗം:വാഹനങ്ങൾ
ട്രാൻസെപ്റ്റ്

കെട്ടിടങ്ങളിൽ, പ്രത്യേകിച്ച് ക്രിസ്ത്യൻ പള്ളികളിൽ പ്രധാന ഹാളിനു കുറുകെ നിർമ്മിക്കുന്ന ഇടനാഴിയെയാണ് ട്രാൻസെപ്റ്റ് () എന്ന് വിളിക്കുന്നത്. പ്രധാന ഹാളിന് കുറുകേ ഇരുവശങ്ങളിലേക്കും എടുപ്പുകൾ നിർമ്മിച്ച് ഇങ്ങനെ ട്രാൻസെപ്റ്റ് രൂപം നിർമ്മിക്കുക വഴി കെട്ടിടത്തിൻ്റെ അടിത്തറയുടെ പ്ലാനിന് കുരിശിൻ്റെ ആകൃതി കൈവരുന്നു.
## ഇതും കാണുക
*ആപ്സ്
വർഗ്ഗം:ക്രിസ്ത്യൻ പള്ളികളുടെ വാസ്തുകല
വർഗ്ഗം:വാസ്തുകല
കെ.ജി. സത്താർ

മാപ്പിളപ്പാട്ട്ഗായകനാണ് **കെ.ജി. സത്താർ**. 600ലേറെ മാപ്പിളപ്പാട്ടുകളും ലളിതഗാനങ്ങളും നാടകഗാനങ്ങളും എഴുതി, സംഗീതമിട്ട്, പാടിയിട്ടുണ്ട്. 
## ജീവിതരേഖ
ഗായകനായ കെ. ഗുൽമുഹമ്മദ് ബാവയുടെ മകനാണ്. പൂവത്തൂർ സെന്റ് ആന്റണീസ് ഹയർ എലിമെന്ററി സ്‌കൂളിലായിരുന്നു പ്രാഥമിക വിദ്യാഭ്യാസം. മട്ടാഞ്ചേരിയിലെ കൃഷ്ണൻകുട്ടി ഭാഗവതരുടെ പക്കൽ ശാസ്ത്രീയസംഗീതം പഠിച്ചു. 1942ൽ മദ്രാസിലെത്തി ആദ്യ ഗ്രാമഫോൺ റെക്കോഡിങ് നടത്തി. 1960 '70കളിൽ ആകാശവാണിയിലും ഗ്രാമഫോൺ റെക്കോഡുകളിലും നിരവധി മാപ്പിളപാട്ടുകൾ ആലപിച്ചു. ആകാശവാണിയിൽ എ ഗ്രേഡ് ആർട്ടിസ്റ്റായിരുന്നു. ഹാർമോണിയം സ്വയം അഭ്യസിക്കാവുന്ന 'ഹാർമോണിയ അധ്യാപകൻ' എന്ന കൃതി രചിച്ചിട്ടുണ്ട്. ഇദ്ദേഹത്തിൻറെ മൂത്ത മകൻ സലീം സത്താർ, ദീപസ്തംഭം മഹാശ്ചര്യം, ജോക്കർ, സ്‌നേഹിതൻ എന്നീ സിനിമകളുടെ നിർമ്മാതാവാണ്. സംഗീത സംവിധായകൻ മോഹൻ സിത്താരയുടെ ആദ്യകാല സംഗീത ഗുരു. 
## പ്രസിദ്ധമായ പാട്ടുകൾ
*'കണ്ണിന്റെ കടമിഴിയാലെ കിന്നാരം പറയണ പെണ്ണേ/ ഇന്നെന്തേ നിൻമിഴിക്കൊരു നിറമാറ്റം പൊന്നേ...'
*'ഹസ്ബീ റബ്ബീ ജല്ലല്ലാഹ് മാ ഫീ ഖൽബീ ഗൊയ്‌റുള്ള/നൂറുമുഹമ്മദ് സല്ലള്ളാ ലാഇലാഹ ഇല്ലള്ളാ...'
*'മക്കത്ത് പോണോരെ ഞങ്ങളെ കൊണ്ടുപോകണേ/മക്കം കാണുവാൻ കഅ്ബ ചുറ്റുവാൻ കില്ല പിടിച്ചങ്ങ് കേഴുവാൻ...'
*'സീനത്തുള്ളൊരു പെണ്ണാണ് സീതിക്കാക്കാടെ മോളാണ്/ പൂതിപെരുത്തു പഠിപ്പിച്ചത് നാട്ടിലെ പിള്ളരെ പാട്ടാണ്...'
*'ഏക ഇലാഹിന്റെ കരുണാകടാക്ഷത്താൽ/എഴുതിയ കത്തുകിട്ടി എന്റെ സഖീ...' 
*'മക്കത്തു പോണോരെ ഞങ്ങളെ കൊണ്ടുപോണേ...' (രചന)
## അവലംബം


വർഗ്ഗം:2015-ൽ മരിച്ചവർ
വർഗ്ഗം:ജൂലൈ 24-ന് മരിച്ചവർ
വർഗ്ഗം:മാപ്പിളപ്പാട്ട് ഗായകർ
ജാൻ മുഹമ്മദ്

ബംഗാളി ഖവാലി ഗായകനായിരുന്നു **ജാൻ മുഹമ്മദ്**. മലയാള സംഗീതജ്ഞനായ  ബാബുരാജിന്റെ പിതാവാണ്. 
## ജീവിതരേഖ
ബംഗാളിയായ ജാൻ മുഹമ്മദ് ഖവാലി മേളകൾക്കായി മലബാറിലെത്തി. നാട്ടുകാരിയായ ഫാത്തിമയെ വിവാഹം കഴിച്ചു. ഈ ബന്ധത്തിലെ മകനാണ്  എം.എസ്. ബാബുരാജ്. ഫാത്തിമയുടെ മരണത്തെ തുടർന്ൻ ജാൻ മുഹമ്മദ്‌ തലശ്ശേരിയിലെ റുഖിയ്യയെ വിവാഹം ചെയ്തു. സഞ്ചാര പ്രിയനായിരുന്ന അദ്ദേഹം പിന്നീട് വടക്കേ ഇന്ത്യയിലേക്കു മടങ്ങി.

## അവലംബം


വർഗ്ഗം:ഖവാലി ഗായകർ
കെ. ഗുൽമുഹമ്മദ് ബാവ

മലബാറിലെ പ്രസിദ്ധനായ ഖവാലി ഗായകനായിരുന്നു **കെ. ഗുൽമുഹമ്മദ് ബാവ** . നിരവധി മാപ്പിളപ്പാട്ടുകളും സ്വാതന്ത്ര്യ സമര ഗീതങ്ങളും ആലപിച്ചു. 
## ജീവിതരേഖ
സംഗീതത്തിനുവേണ്ടി ഖാസി പദവിയൊഴിഞ്ഞ് പള്ളിയുടെ പടിയിറങ്ങി. മലയാളഭാഷയിൽ ആദ്യമായി പുറത്തുവന്ന ഗ്രാമഫോൺ റെക്കോർഡുകളിൽ ഒന്ന് ഗുൽ മുഹമ്മദ് സാഹിബിന്റേതായിരുന്നു.  കൊളംബിയ, എച്ച്.എം.വി. ഗ്രാമഫോൺ കമ്പനികൾ ഗുൽമുഹമ്മദിനെക്കൊണ്ട് പാടിക്കാൻ മത്സരിച്ചു. രണ്ടാംലോകമഹായുദ്ധത്തോടെ അദ്ദേഹത്തിന്റെ റെക്കോഡിങ്ങുകളും സംഗീതസദസ്സുകളും കുറഞ്ഞു. ജാൻ മുഹമ്മദും ഗുൽ മുഹമ്മദും തമ്മിലുള്ള ഖവാലി മത്സരക്കസർത്തുകൾ പ്രശസ്തങ്ങളായിരുന്നു. ഗുൽ മുഹമ്മദിന്റെ മകനാണ് മാപ്പിളപ്പാട്ട് ഗായകനായ കെ.ജി. സത്താർ. ഇദ്ദേഹത്തിന്റെ ഗാനങ്ങൾ ഗുൽമുഹമ്മദ് സോങ്സ് എന്ന പേരിൽ മകൻസത്താർ ആൽബമായി പുറത്തിറക്കിയിട്ടുണ്ട്.

## ആൽബങ്ങൾ
*ഗുൽമുഹമ്മദ് സോങ്സ് 
## അവലംബം

## പുറം കണ്ണികൾ
*ഗുൽമുഹമ്മദ് സോങ്സ് 

വർഗ്ഗം:ഖവാലി ഗായകർ
ഇ.എസ്.ഐ. മെഡിക്കൽ കോളേജ്

കൊല്ലം ജില്ലയിലെ പാരിപ്പള്ളിയിലാണ് കൊല്ലം ഗവണ്മെന്റ് മെഡിക്കൽ കോളേജ്  സ്ഥിതി ചെയ്യുന്നത്. ഇ.എസ്.ഐ. കോർപറേഷന്റെ ഉടമസ്ഥതയിൽ ആരംഭിച്ച  കേരളത്തിലെ ഒരേയൊരു ഇ.എസ്.ഐ. മെഡിക്കൽ കോളേജായിരുന്നു ഇത്.  കൊല്ലം ജില്ലയിലെ മൂന്നാമത്തെ മെഡിക്കൽ കോളേജാണ്. 2013 ഡിസംബർ 21നു മുഖ്യമന്ത്രി തുടക്കമിട്ട കോളേജിനു ഏതാണ്ട് 480 കോടി മുതൽമുടക്കുണ്ട്. നിലവിൽ മുന്നൂറ് കിടക്കകളുളള ആശുപത്രിയെ കേന്ദ്ര സർക്കാർ ഉപേക്ഷിച്ചതോടെ കേരള സർക്കാർ ഏറ്റെടുത്ത് നടത്തുന്നു.
ഇപ്പോൾ ഇത് കൊല്ലം ഗവ.മെഡിക്കൽ കോളേജാണ്.    

## അവലംബം
ട്രാവൻകൂർ മെഡിസിറ്റി മെഡിക്കൽ കോളേജ്

കൊല്ലം ജില്ലയിലെ ഒരു സ്വകാര്യ (സ്വാശ്രയ) മെഡിക്കൽ കോളേജ് ആണ് ട്രാവൻകൂർ മെഡിസിറ്റി മെഡിക്കൽ കോളേജ് . ഉമയനല്ലൂരിൽ കൊല്ലം ബൈപാസിന്റെ വശത്തായാണു കോളേജ് സ്ഥിതി ചെയ്യുന്നത്. കൊല്ലം മെഡിക്കൽ ട്രസ്റ്റിന്റെ ഉടമസ്ഥതയിലുള്ള ആശുപത്രി 2008ലാണു സ്ഥാപിക്കപ്പെട്ടത്. ആരോഗ്യ സർവ്വകലായിൽ അഫിലിയേറ്റ് ചെയ്യപ്പെട്ട മെഡിക്കൽ കോളേജ് ഐ.എസ്.ഓ 9000 അംഗീകാരം നേടിയിട്ടുണ്ട്.

## അവലംബം


വർഗ്ഗം:കൊല്ലം ജില്ലയിലെ മെഡിക്കൽ കോളേജുകൾ
ജിയോഡെറ്റിക് ഡാറ്റം

**ജിയോഡെറ്റിക് ഡാറ്റം** അല്ലെങ്കിൽ **ജിയോഡെറ്റിക് സംവിധാനം** ഒരു നിർദ്ദേശാങ്കവ്യവസ്ഥ ആകുന്നു. ഭൂമിയിലേയോ മറ്റു അതുപോലുള്ള വസ്തുക്കളിലേയോ ( ചന്ദ്രൻ, ചൊവ്വ ) വിവിധ സ്ഥലങ്ങളുടെ സ്ഥാനനിർണയം നടത്താനായി സഹായിക്കുന്ന ഒരു കൂട്ടം അവലംബബിന്ദുക്കൾ ആണിത്. 1984 മുതൽ സമുദ്രനിരപ്പിന്റെ ആധുനികമായ നിർവചനം യഥാർത്ഥത്തിൽ കൃത്യമായി datum WGS 84 കൊണ്ട് നിർവചിച്ചിരിക്കുന്നു. മറ്റുള്ള datums മറ്റ് മേഖലകളുമായും, സമയവുമായും ബന്ധപ്പെടുത്തി നിർവ്വചിക്കുന്നു. യൂറോപ്പുമായി ബന്ധപ്പെട്ട് 1950 ൽ നിർവചിക്കപ്പെട്ടതാണ് ED50. ഇത് WGS 84 ൽ നിന്നും നിങ്ങളിന്നു കാണുന്ന യൂറോപ്പിൽ നിന്നും ഏതാനും മീറ്ററുകൾ മാത്രം വ്യത്യാസപ്പെട്ടിരിക്കുന്നു. ചൊവ്വയിൽ സമുദ്രങ്ങളൊന്നുമില്ല. ആയതിനാൽ സമുദ്രനിരപ്പുമില്ല. എന്നാൽ ചുരുങ്ങിയത് രണ്ട്  martian datums ഉപയോഗിച്ചാണ് അവിടുത്തെ സ്ഥലങ്ങളുടെ സ്ഥാനം നിർണയിക്കുന്നത്. 
## ഡാറ്റം
### തിരശ്ചീന ഡാറ്റം
### ലംബ ഡാറ്റം
## എഞ്ചിനീയറിംഗ് ഡാറ്റം
## ഉദാഹരണങ്ങൾ
## ഇതും കാണുക
## അടിക്കുറിപ്പുകൾ
## അവലംബം
## കൂടുതൽ വായനയ്ക്ക്
# List of geodetic parameters for many systems  from University of Colorado
# Gaposchkin, E. M. and Kołaczek, Barbara (1981) *Reference Coordinate Systems for Earth Dynamics* Taylor & Francis ISBN 9789027712608
# Kaplan, *Understanding GPS: principles and applications*, 1 ed. Norwood, MA 02062, USA: Artech House, Inc, 1996.
# GPS Notes 
# Introduction to GPS Applications 

# P. Misra and P. Enge, *Global Positioning System Signals, Measurements, and Performance*. Lincoln, Massachusetts: Ganga-Jamuna Press, 2001.
# Peter H. Dana: Geodetic Datum Overview  – Large amount of technical information and discussion.
# UK Ordnance Survey 
# US National Geodetic Survey

വർഗ്ഗം:അവലംബം ഇല്ലാത്ത താളുകൾ
വർഗ്ഗം:കാർട്ടോഗ്രാഫി